hotchpotch/miracl-hf-unified huggingface dataset:
আঁদ্রে কার্তেস
আঁদ্রে কার্তেস (হাঙ্গেরীয় ভাষায়: André Kertész) (২রা জুলাই, ১৮৯৪ - ২৮শে সেপ্টেম্বর, ১৯৮৫) হাঙ্গেরিতে জন্মগ্রহণকারী আলোকচিত্রগ্রাহক। তিনি আলোকচিত্র কম্পোজিশনে বিশেষ অবদান এবং ফটো রচনার প্রতিষ্ঠা ও উন্নয়নের জন্য বিখ্যাত হয়েছেন। দীর্ঘ কর্মজীবনের প্রথম দিকে কয়েকটি কারণে তিনি বিশেষ পরিচিতি লাভ করতে পারেন নি। কারণগুলোর মধ্য ছিল, সে সময়ের প্রচলিত প্রথা বাদ দিয়ে ভিন্নরকম ক্যামেরা অ্যাঙ্গেলের ব্যবহার এবং ছবি তোলার নিজস্ব ধরন ত্যাগ করার প্রতি অনীহা। অবশ্য কর্ম জীবনের শেষ দিকেও মনে করতেন, তার যোগ্যতার যথেষ্ট আন্তর্জাতিক স্বীকৃতি তিনি পাননি। অবশ্য বর্তমানে তাকে ফটো সাংবাদিকতার ইতিহাসে অন্যতম সেরা ব্যক্তি হিসেবে স্বীকৃতি দেয়া হয়। সামগ্রিক আলোকচিত্র শিল্পের ইতিহাসেও তিনি অন্যতম স্থান দখল করে আছেন।
পরিবারের সবাই চাইতেন কার্তেস শেয়ার বেচা-কেনার কাজ করুক। কিন্তু তিনি সেই তখন থেকেই আলোকচিত্রের দিকে ঝুঁকে পড়েন। নিজেই অনেক কিছু শিখেছেন। তার প্রাথমিক আলোকচিত্রগুলো বিভিন্ন সাময়িকীতে প্রকাশিত হয়েছিল। জীবনের অনেকটা সময়ই তার ছবি এভাবে প্রকাশিত হয়েছে। অবশ্য শেষ দিকে তিনি এর জন্য অর্থগ্রহণ ছেড়ে দিয়েছিলেন। পরিবারের ইচ্ছার বিরুদ্ধেই তিনি প্রথম বিশ্বযুদ্ধে যোগ দেন এবং ১৯২৫ খ্রিস্টাব্দে প্যারিসে চলে যান। সেখানে অভিবাসীদের শিল্প চাহিদা মেটানো এবং উপাত্ত আন্দোলনে যুক্ত হয়ে পড়েন। এ কাজে সফলতাও অর্জন করেন। দ্বিতীয় বিশ্বযুদ্ধের চাপে তাকে ফ্রান্স ত্যাগ করে যুক্তরাষ্ট্রে চলে যেতে হয়। সেখানে জীবন চালাতে তাকে বেশ কষ্ট করতে হয়েছিল। আয়ের অন্যতম উৎস ছিল ছবি বিক্রয় । তার ছবির উপযুক্ত স্বীকৃতি না-দেয়ায় বেশ কয়েকজন সম্পাদকের সাথে তার মনোমালিন্যও হয়েছিল। ১৯৪০ ও ১৯৫০-এর দশকে সাময়িকীতে ছবি দেয়া ছেড়ে আন্তর্জাতিক অঙ্গনে প্রবেশ করেন। তার ছবিগুলো দেশে-বিদেশে বেশ প্রশংসা অর্জন করে। অনেক আন্তর্জাতিক পুরস্কার পান। তারপরও তিনি মনে করতেন, মেধার উপযুক্ত স্বীকৃতি পাননি। এই ধারণা নিয়েই তিনি মৃত্যুবরণ করেছেন। তার ছবিগুলো কোন সময়ে কোথায় সবচেয়ে জনপ্রিয় ছিল তার উপর ভিত্তি করে তার কর্মজীবনকে চার ভাগে ভাগ করা হয়। এগুলো হচ্ছে: হাঙ্গেরীয় যুগ, ফরাসি যুগ, মার্কিন যুগ এবং আন্তর্জাতিক যুগ (জীবনের শেষ দিকে)।
আলোকচিত্র
আলোকচিত্র ("ফটো" বা "ফটোগ্রাফ") বলতে কোন আলোকসংবেদী তলের উপর আলো ফেলার মাধ্যমে নির্মীত ছবিকে বোঝায়। আলোকসংবেদী তলটি ফটোগ্রাফিক ফিল্ম হতে পারে, আবার সিসিডি বা সিমস চিপের মত কোন ইলেকট্রনিক ছবি নির্মাণকারীও হতে পারে। সাধারণত ক্যামেরা দিয়ে আলোকচিত্র গ্রহণ করা হয়। ক্যামেরার লেন্স এক্ষেত্রে কার্যকরী ভূমিকা পালন করে। আলোকচিত্র গ্রহণ করার শিল্প বা কাজকে আলোকচিত্রগ্রহণ বা ফটোগ্রাফি বলে। একে আলোকচিত্র শিল্প-ও বলা যায়।
রেশম তন্তু
রেশম () একধরনের প্রাকৃতিক প্রোটিন তন্তু, যার কয়েকটি ধরন বস্ত্রশিল্প বয়নের কাজে ব্যবহার করা হয়। রেশমের সর্বাধিক পরিচিত ধরন বম্বিক্স মোরি নামের রেশম পোকার লার্ভার গুটি থেকে সংগ্রহ করা হয়। এক ধরণের রেশম পোকার গুটি থেকে এ ধরণের সূতা পাওয়া যায়। বিশেষ ব্যবস্থায় রেশম পোকা চাষের মাধ্যমে বাণিজ্যিকভাবে এই সূতা প্রস্তুত করা হয়। রেশম পোকার গুটি চাষের পদ্ধতিকে সেরিকালচার বলা হয়।
প্রাচীনকাল সর্বপ্রথম চীনে রেশমগুটির চাষ করা হয়। রেশমের জন্য চীনের সম্রাটের স্ত্রী লেই চু (চৈনিক: 嫘祖 ফিনিন: Léi Zǔ "লেইৎসু") এর অনেক ভূমিকা বয়েছে। সম্ভবত খ্রিস্টপূর্ব ৩,৫০০ আগে থেকেই চীনারা রেশমের ব্যবহার করতে জানতো। প্রথম দিকে রেশমের জামা চীনা সম্রাটের জন্য সংরক্ষণ করা হতো। পরে এটি সে সময় সামাজের ধনী শ্রেণীর তোষাখানাতে স্থান পায় এবং এর সৌন্দর্য্য ও হালকা গুণগত মানের জন্য পরে এটি চীনা ব্যবসায়ীদের দৃষ্টি আকর্ষণ করে। রেশমের ব্যবহার বাড়ার সাথে সাথে এটি একটি আন্তজার্তিক ব্যবসায় পরিণত হয় এবং একে শিল্পায়ন ভাবে চাষ করা শুরু হয়। চীনা সম্রাটরা রেশমগুটির চাষের উৎপাদন পদ্ধতি গোপনা রাখার জন্য অনেক সর্তকতা অবলম্বন করেন, কিন্তু এর চাষ পরে জাপান, কোরিয়া এবং ভারতে আবির্ভূত হতে শুরু হয়।
রেশম বাণিজ্যের প্রথম প্রমাণ পাওয়া যায় মিশরের ২১তম রাজবংশের (সি. ১০৭০ খ্রিস্টপূর্ব) একটি মমির চুলে পাওয়া রেশম থেকে।
ইউরোপে, যদিও রোমান সাম্রাজ্য রেশমের চাষ জানাতো এবং সমাদর করতো, কিন্তু শুধু খ্রিস্টপূর্ব ৫৫০, বাইজেন্টাইন সাম্রাজের সময় রেশমগুটির চাষ শুরু হয়েছে। উপকথা কথা থেকে জানা যায় যে, সন্ন্যাসীরা আদেশে সম্রাট জাস্টেনিয়ান প্রথম কন্সটান্টিনোপলতে রেশম পোকা ডিমগুলো আনে। ১২০০ খ্রিস্টাব্দে ইতালির পালেরমো, কাতানযারো এবং কোমো ছিল ইউরোপের সর্বাধিক রেশম উৎপাদন শহর।
ওয়ানগালা
ওয়ানগালা () উত্তর-পূর্ব ভারতের মেঘালয় অঙ্গরাজ্য ও বাংলাদেশের বৃহত্তর ময়মনসিংহ অঞ্চলে বসবাসকারী গারো জাতির লোকদের প্রধান ধমীর্য় ও সামাজিক উৎসব। এটি ওয়ান্না নামেও পরিচিত। প্রতি বছর সেপ্টেম্বর থেকে ডিসেম্বর মাসে গারো পাহাড়ে এই উৎসব পালিত হয়। ফসল তোলার এই উৎসবে সূর্যদেবতা ও দেবী মিসি এবং সালজং-এর উদ্দেশ্যে উৎসর্গ করা হয়। উৎসবটি শীতকালের প্রারম্ভ নির্দেশ করে।
ওয়ানগালা উৎসব একশ ঢোলের উৎসব নামেও পরিচিত। সাধারণত দুইদিন ধরে উৎসব চলে। কখনও কখনও এক সপ্তাহ ধরেও এটি চলতে পারে। উৎসবের প্রথম দিনে গোত্রপ্রধানের ঘরে রাগুলা নামের অনুষ্ঠান পালিত হয়। উৎসবের দ্বিতীয় দিন কাক্কাত নামে পরিচিত। এই দিন ছোট বড় সবাই রঙবেরঙের পোশাক ও পাখির পালক মাথায় দিয়ে লম্বা ডিম্বাকৃতি ঢোলের তালে তালে নাচে। এই দিন হল বিনোদনের দিন। সারা গারো পাহাড় ঢোলের শব্দে মুখরিত হয়ে ওঠে। পুরুষ ও নারীরা দুইটি আলাদা সারি গঠন করে এবং নাচের তালে তালে এগিয়ে যান। সাথে থাকে মহিষের শিঙে বানানো এক ধরনের আদিম বাঁশির সুর।
ওয়াংগালা উৎসব মেঘালয় ও বাংলাদেশের গারোদের সংস্কৃতির সংরক্ষণে ও প্রচারে বিশেষ ভূমিকা পালন করে।এটা জনপ্রীয় একটি উৎসব।
হোটেল রুয়ান্ডা
হোটেল রুয়ান্ডা (ইংরেজি ভাষায়: Hotel Rwanda) ১৯৯৪ সালের রুয়ান্ডার গণহত্যার উপর ভিত্তি করে নির্মীত চলচ্চিত্র। সিনেমাটি পরিচালনা করেছেন উত্তর আয়ারল্যান্ডীয় পরিচালক টেরি জর্জ। মার্কিন যুক্তরাষ্ট্র, যুক্তরাজ্য, ইতালি ও দক্ষিণ আফ্রিকার যৌথ প্রযোজনায় নির্মীত এই ছবিটি ২০০৪ সালে মুক্তি পেয়েছিল। দুই প্রতিযোগী স্বাধীন চলচ্চিত্র স্টুডিও "লায়ন্‌স গেট ফিল্ম্‌স" ও "ইউনাইটেড আর্টিস্ট্‌স" যৌথভাবে এই ছবির জন্য কাজ করেছে। ছবির শুটিং হয়েছে মূলত দক্ষিণ আফ্রিকাতে। অবশ্য কিছু দ্বিতীয় ইউনিট শুটিং রুয়ান্ডার রাজধানী কিগালিতে করা হয়েছে।
হোটেল রুয়ান্ডাকে অনেকেই আফ্রিকান শিন্ডলার্‌স লিস্ট হিসেবে আখ্যায়িত করেছেন। ছবিটি মুক্তি পাওয়ার ঠিক ১০ বছর আগে রুয়ান্ডাতে মানব ইতিহাসের অন্যতম জঘন্য গণহত্যা সংঘটিত হয়েছিল। দিন-রাত ২৪ ঘণ্টা নানান ধরণের খবরের ভিড়ে এই গণহত্যার সংবাদ আন্তর্জাতিক মিডিয়াতে খুব কমই স্থান পেয়েছিল। এই সুযোগেই গণহত্যা বিভৎস রূপ ধারণ করেছিল। মাত্র তিন মাসে ৮০০,০০০ লোককে নৃশংসভাবে হত্যা করা হয়েছিল। হুটু গোষ্ঠীর আগ্রাসী লোকেরা বিদ্রোহী টাট্‌সি গোষ্ঠীর মানুষদের হত্যা করে। সে সময় কিগালির এক সাধারণ হোটেল কর্মকর্তা পল রুসেসাবেগিনা প্রায় ১২৬৮ জন হুটু ও টাট্‌সি শরণার্থীকে রক্ষা করেন। তিনি অত্যন্ত প্রতিকূল পরিস্থিতিতে এদের সবাইকে নিজের হোটেলে (হোটেল মি কোলিন) আশ্রয় দিয়েছিলেন। সম্পূর্ণ সত্য এই ঘটনা অবলম্বনেই ছবিটি নির্মীত হয়েছে। রুসেসাবেগিনা চরিত্রে অভিনয় করেছেন Don Cheadle।প্রায় সব সমালোচকই ছবিটির প্রশংসা করেছেন। রটেন টম্যাটোস-এ শতকরা ৯২ জনই ইতিবাচক সমালোচনা করেছেন। মেটাক্রিটিক-এ রেটিং ৭৯% এবং সেখানে দর্শকরা ১০ এর মধ্যে ৮.৫। আইএমডিবি রেটিং ৮.৪। যুক্তরাষ্ট্রে এটা প্রথমে "R" রেটিং পেয়েছিল। কিন্তু এটি গুটিকয়েক ছবির একটি যেগুলো পুনরায় আবেদনের মাধ্যমে এই রেটিং এড়াতে পেরেছে। কিছু নৃশংস দৃশ্যের জন্য শেষে একে "PG-13" রেটিং দেয়া হয়। ছবিটি তিনটি ক্ষেত্রে একাডেমি পুরস্কার মনোনয়ন লাভ করে: সেরা অভিনেতা, সেরা পার্শ্ব অভিনেতা এবং সেরা মৌলিক চিত্রনাট্য। অবশ্য কোনটিই জিততে পারেনি।
অ্যামেরিকান ফিল্ম ইনস্টিটিউট ছবিটিকে সর্বকালের সেরা "প্রেরণাদায়ক চলচ্চিত্রের" তালিকায় এটিকে ৯০তম স্থান দিয়েছে। চলচ্চিত্র সমালোচক রিচার্ড রোপার বলেন, এটা তার জীবনে দেখা সেরা প্রেরণাদায়ক ছবিগুলোর একটা এবং তিনি একে ২০০৪ সালের সেরা ছবি হিসেবে মনোনীত করেন। রজার ইবার্ট ছবিটিকে ৪ তারকা দিয়েছেন এবং ২০০৪ সালের সেরা ছবির তালিকায় ৯ নম্বরে স্থান দিয়েছেন। ইবার্টের ওয়াবসাইটে হোটেল রুয়ান্ডার পাতায় অন্যান্য সমালোচনাগুলোরও লিংক দেয়া আছে।
টেরি জর্জ
টেরি জর্জ (জন্ম: ২০শে ডিসেম্বর, ১৯৫২) আয়ারল্যান্ডীয় চলচ্চিত্র পরিচালক ও চিত্রনাট্যকার। তার জন্ম এবং বেড়ে উঠা বেলফাস্টে। তার অনেকগুলোই ছবিই উত্তর আয়ারল্যান্ডের সমস্যা নিয়ে।
উত্তর আয়ারল্যান্ড নিয়ে করা ছবিগুলো হচ্ছে "দ্য বক্সার, সাম মাদার্‌স সন", এবং "ইন দ্য নেই অফ দ্য ফাদার"। তার একটি বিখ্যাত সিনেমা হল হোটেল রুয়ান্ডা। রুয়ান্ডার গণহত্যা নিয়ে করা এই ছবিটি তিনটি ক্ষেত্রে অস্কার মনোনয়ন লাভ করেছিল। তিনি নিজে সেরা মৌলিক চিত্রনাট্যের জন্য মনোনয়ন লাভ করেছিলেন। অবশ্য জয়ী হতে পারেননি।
তিনি উত্তর আয়ারল্যান্ডের কাউন্টি ডাউন এবং মার্কিন যুক্তরাষ্ট্রের নিউ ইয়র্ক এই দুই স্থানেই পালা করে থাকেন।
দারুচিনি দ্বীপ (উপন্যাস)
দারুচিনি দ্বীপ জনপ্রিয় ঔপন্যাসিক হুমায়ূন আহমেদ এর শুভ্রকে নিয়ে লেখা উপন্যাসগুলোর মধ্যে অন্যতম। এটি একটি বহুল পঠিত উপন্যাস।
উপন্যাসে কানাবাবা নামে খ্যাত শুভ্র এবং তার বন্ধু-বান্ধবরা প্রবাল দ্বীপ সেন্ট মার্টিনে যাওয়ার আয়োজন করে। পুরো উপন্যাসটিতে শুধু তাদের সমুদ্রে যাওয়ার আয়োজন এবং না যেতে পারার আশঙ্কাটুকুই বর্ণিত হয়েছে। কিন্তু উপন্যাসটির শেষ পর্যন্ত তারা সমুদ্রে যেতে পারেনি। উপন্যাস শেষ হয় এর পাত্র-পাত্রীদের সমুদ্রযাত্রার উদ্দেশ্যে ট্রেনে চড়ার দৃশ্য দিয়ে। লেখকের ভাষায়, তিনি এই উপন্যাসে তাঁর পাত্র-পাত্রীদেরকে সমুদ্রে নিয়ে যেতে পারেননি, তার কারণ তিনি নিজেই তখনও সমুদ্রে যাননি। পরবর্তীতে অবশ্য তিনি দারুচিনি দ্বীপ এর দ্বিতীয় খন্ড রূপালী দ্বীপ রচনা করেন, যেখানে তাদের মিশন দারুচিনি দ্বীপ পূর্ণতা লাভ করে।
দারুচিনি দ্বীপ উপন্যাসটি নিয়ে ২০০৭ সালে অভিনেতা এবং নির্মাতা তৌকির আহমেদ ইমপ্রেস টেলিফিল্ম থেকে একই শিরোনামে "দারুচিনি দ্বীপ" চলচ্চিত্র নির্মাণ করেন। এতে শুভ্র চরিত্রে অভিনয় করেন চিত্রনায়ক রিয়াজ এবং নায়িকা জরীর চরিত্রে অভিনয় করেন লাক্স-চ্যানেল আই সুপারস্টার ২০০৬ মম।
অরুণাচল বসু
অরুণাচল বসু (জন্ম: ১২ সেপ্টেম্বর ১৯২৩ - মৃত্যু: ২৪ জুলাই ১৯৭৫) একজন কবি এবং অনুবাদক। তিনি বর্তমান বাংলাদেশের যশোরের ডোঙ্গাঘাটায় জন্মগ্রহণ করেন। তাঁর পিতার নাম অশ্বিনীকুমার বসু এবং মাতা লেখিকা সরলা বসু।
অরুণাচল বিভিন্ন পত্র-পত্রিকায় দীর্ঘদিন কবিতা, গান, ছড়া ইত্যাদি লিখেছেন। তিনি চীনা, তুর্কী, জাপানী এবং রুশ ভাষার অনেক কবিতা অনুবাদ করেছেন। প্রথম-জীবনে চিত্রশিল্পী হিসাবে পরিচিত হয়েছিলেন। এছাড়া "নতুন সংস্কৃতি" নামক একটি সংস্থার মূল সংগঠকও ছিলেন। অরুণাচল বসু, কবি সুকান্ত ভট্টাচার্যের ঘনিষ্ঠ বন্ধু এবং সহযোগী ছিলেন।
অরুণাচল ছোটো থেকেই আঁকা এবং লেখালেখি করতেন। মাত্র ছয়-বছর বয়েসেই কবিতা লেখায় হাতেখড়ি। বেলেঘাটার দেশবন্ধু হাইস্কুলে সপ্তম শ্রেণিতে পড়ার সময়ে সুকান্ত ভট্টাচার্যের সাথে বন্ধুত্ব হয়েছিল। অল্পবয়সেই তিনি কমিউনিস্ট আন্দোলনে জড়িয়ে পড়েন; প্রত্যক্ষ রাজনীতি থেকে সরে আসেন পার্টির বিভাজনের কিছু পরে। তিনি কিছুকাল ‘সোভিয়েত দেশ’ পত্রিকা ফেরি, ‘স্বাধীনতা’ পত্রিকায় প্রুফ রিডারের চাকরি করেছেন, একসময় লন্ড্রি ব্যবসাও চালিয়েছেন।
কবির জীবদ্দশায় মাত্র দুটি কাব্যগ্রন্থ প্রকাশিত হয়েছিল— ‘পলাশের কাল’ ও ‘দূরান্ত রাধা’; এ ছাড়া ‘কবি কিশোর সুকান্ত’ (সরলা বসুর সাথে), ‘সুকান্ত : জীবন ও কাব্য’ প্রভৃতি বিশেষ উল্লেখযোগ্য। অনুবাদক হিসাবেও তিনি খ্যাতি অর্জন করেছিলেন। মূলত রাশিয়ান কবিতার অনুবাদ করলেও অন্যান্য দেশের কবিতাও অনুবাদ করেছিলেন। প্রায় সাঁইত্রিশ বছর তিনি বিভিন্ন সময় বিভিন্ন পত্রপত্রিকায় এবং পাণ্ডুলিপিতে লেখালেখি করেছেন। এ ছাড়াও তাঁর আঁকা বিভিন্ন পত্রপত্রিকার প্রচ্ছদ আকারে প্রকাশ হয়েছিল। মৃত্যুর প্রায় সাতাশ বছর পরে ‘অরুণাচল বসুর সংকলিত কবিতা’ নামে তাঁর রচিত কবিতা, গান ও অনুবাদ নিয়ে একটি সংকলন প্রকাশিত হয়েছে।
যে সমস্ত পত্রিকায় তাঁর কবিতা প্রকাশ পেয়েছে, তাদের মধ্যে বিশেষ উল্লেখযোগ্য হ’ল: কিশোর সভা, কিশোর, নতুন দিন, কবিতা, পরিচয়, সৃজনী, কবিকণ্ঠ, সবুজ পত্র, কেতন, দিগন্ত, অগ্রণী, ডাক, প্রান্তিক, নান্দীমুখ, উত্তরসুরি, একক, নতুন সাহিত্য, সীমান্ত, রংমশাল, সঙ্কেত, পদাবলী, স্বাক্ষর, অভিমত, ইস্পাত, বাঙলা দেশ, কালান্তর, রুশভারতী, প্রতীতি, অভিজ্ঞান, সোভিয়েত দেশ, প্রভৃতি।
তাঁর আর একটি পরিচয়— তিনি ছিলেন সংগ্রাহক। বেশ কয়েকটি প্রত্নতাত্ত্বিক নিদর্শন ও দেশ-বিদেশের বেশ কিছু আঁকা ছবির কপি তিনি সংগ্রহ করেছিলেন। তাঁর জীবনের অন্যতম কৃতিত্ব— ‘নতুন সংস্কৃতি’ (সাহিত্য ও সঙ্গীত বিভাগ) নামক সংগঠনটির প্রতিষ্ঠা। সচেতন এক মানবিক সংস্কৃতি প্রতিষ্ঠার জন্যই তিনি এই প্রতিষ্ঠানটি গড়ে তুলেছিলেন। বাংলার সঙ্গীতপ্রেমীদের কাছে ‘নতুন সংস্কৃতি’ এক ঝলক টাটকা বাতাস বয়ে নিয়ে এসেছিল ‘আধুনিক বাংলা কবিতার সঙ্গীতরূপ’ অনুষ্ঠানটির মাধ্যমে। আধুনিক বাংলা কবিতার সঙ্গীতরূপ দেওয়ার ব্যাপারে তিনিই ছিলেন পথিকৃৎ। শেষজীবনে কবি থেকে তাঁর রূপান্তর ঘটেছিল সংগঠক হিসাবে।
সংকলিত কবিতাসমগ্রগুলোর মধ্যে উল্লেখযোগ্য।:
তাঁর রচিত কয়েকটি গ্রন্থ:
সেরিব্রাল থ্রম্বোসিসে আক্রান্ত হয়ে অরুণাচল বসু ১৯৭৫ খ্রিস্টাব্দের ২৪ জুলাই (বাংলা ৭ শ্রাবণ ১৩৮২) তিনি মৃত্যুবরণ করেন।
রুয়ান্ডার গণহত্যা
রুয়ান্ডার গণহত্যা বলতে ১৯৯৪ সালে সেদেশের সংখ্যালঘু টাট্‌সি গোষ্ঠীর মানুষ এবং সংখ্যাগুরু হুটু গোষ্ঠীর মধ্যে উদার ও মধ্যপন্থীদের নির্বিচারে হত্যার ঘটনাকে বোঝায়। ৬ই এপ্রিল থেকে জুলাইয়ের মাঝামাঝি সময় পর্যন্ত এই গণহত্যা সংঘটিত হয়। অন্তত ৫০০,০০০ টাট্‌সি এবং এক হাজারেরও বেশি হুটু নিহত হয়। অধিকাংশ সূত্রমতে মোট নিহতের সংখ্যা ৮০০,০০০ এর কাছাকাছি বা ১,০০০,০০০ এর কাছাকাছি। দিন-রাত ২৪ ঘণ্টা নানান খবরের ভিড়ে এই গণহত্যার সংবাদ আন্তর্জাতিক মিডিয়াতে খুব কমই স্থান পেয়েছিল। এই সুযোগেই গণহত্যা বিভৎস রূপ ধারণ করেছিল।
সরকারি নির্দেশেই গণহত্যা সংঘটিত হয়েছিল। এর পেছনে মূল ভূমিকা পালন করেছিল দুটি হুটু স্বার্থান্বেষী রাজনৈতিক দল: "এমআরএনডি" (Interahamwe-এর অংশ) এবং "সিডিআর" (Impuzamugambi-এর অংশ)। রুয়ান্ডার ঔপনিবেশিক যুগের অবসান ও হুটু পাওয়ার সংস্কৃতির উত্থানের পর সেখানে যে গোষ্ঠীগত ও অর্থনৈতিক অস্থিতিশীলতা বিরাজ করছিল তারই চূড়ান্ত পরিণাম এই গণহত্যা। অনুঘটকের ভূমিকা পালন করেছিল হুটু সরকার ও নির্বাসনে দণ্ডিত টাট্‌সিদের মধ্যে সংঘটিত গৃহযুদ্ধ। সেই যুদ্ধে হুটুদের সহায়তা করেছিল ফ্রান্স ও আফ্রিকার কিছু ফ্রাংকোফোন রাষ্ট্র। আর টাট্‌সিদের সহায়তা করেছিল উগান্ডা। ১৯৯০ সালে হুটুরা আগ্রাসনের মাধ্যমে জয়লাভ করে সরকার গঠন করে। টাট্‌সিরা বিদ্রোহী হয়ে উঠে। ১৯৯৩ সালে বৈদেশিক সহায়তায় হুটু ও টাট্‌সিদের মধ্যে একটি শান্তি ও নিরস্ত্রীকরণ চুক্তি স্বাক্ষরিত হয়। প্রাথমিকভাবে আরুশা অ্যাকর্ড কার্যকর হয়। প্রথমে মনে হচ্ছিল কূটনৈতিকভাবে বিদ্রোহী ও সরকারের মধ্যে সংঘাতের অবসান হতে চলেছে। কিন্তু সরকারের মধ্যে অভিজাত ব্যক্তিরা বিদ্রোহীদের সাথে চুক্তির বিরুদ্ধে ছিল। কিন্তু সুসংগঠিত রাষ্ট্র প্রতিষ্ঠায় এর কোন বিকল্প ছিল না।
পুনরায় গৃহযুদ্ধের সূচনা এবং টাট্‌সি বিদ্রোহীদের দমন করার জন্য হুটুদেরকে ফ্রান্স সরকারের সহযোগিতার কারণে গণহত্যা বিকট রূপ ধারণ করে। জাতিসংঘ শান্তিরক্ষী বাহিনীর পক্ষে তা নিয়ন্ত্রণ করা সম্ভব ছিল না। ফলশ্রুতিতে হুটুরা নিজেদের আধিপত্য প্রতিষ্ঠা করতে সক্ষম হয়। যুদ্ধ প্রায় শেষ হয়ে যাচ্ছিল। কিন্তু ফ্রান্সের সহায়তায় একটি নিরাপদ অঞ্চল প্রতিষ্ঠিত হওয়ায় হুটু শরণার্থীরা দক্ষিণ-পশ্চিমে পালাতে শুরু করে। টাট্‌সিরা এদের তাড়া করে। ফরাসি অবিযান শেষ হওয়ার পর এই হুটুরা সীমান্ত পেরিয়ে জায়ারে (বর্তমান গণতান্ত্রিক কঙ্গো প্রজাতন্ত্র) আশ্রয় নেয়। এই শরণার্থীদের সাথে গণহত্যায় অংশগ্রহণকারী অনেকেও ছিল যারা উগান্ডা সীমান্তে বসবাস করছিল। এদের কারণেই পরবর্তীকালে প্রথম ও দ্বিতীয় কঙ্গো যুদ্ধ সংঘটিত হয়। এই দলগুলোর মধ্যে সংঘর্ষ এবং তাদের সাথে সরকারের সংঘর্ষ এখনও চলছে।
জাতিসংঘ এই হত্যাযজ্ঞকে গণহত্যা হিসেবে স্বীকৃতি দিতে অনিচ্ছুক ছিল। মিডিয়ায় সচিত্র সংবাদ পরিবেশন সত্ত্বেও জাতিসংঘের এমন ব্যবহারে সবাই মর্মাহত হয়েছিলেন এবং জাতিসংঘকে তীব্র সমালোচনার সম্মুখীন হতে হয়েছিল। এই অনীহার কারণেই রুয়ান্ডায় জাতিসংঘ শান্তিরক্ষী মিশনে গণহত্যা মোকাবেলার মত যথেষ্ট সৈন্য ও কর্মকর্তা ছিল না। Roméo Dallaire এর নেতৃত্বে এই শান্তিরক্ষী দলটি তাই কার্যকরী কিছু করতে পারেনি। একসময় রুয়ান্ডা থেকে সব বিদেশী লোকদেরকে সরিয়ে আনা হয়। কিন্তু সেখানকার অধিবাসীদের রক্ষার কোন উদ্যোগ নেয়া হয়নি। যুক্তরাষ্ট্র, বেলজিয়াম ও ফ্রান্স সরকারকে এ কারণে এখনও সমালোচনার সম্মুখীন হতে হয়। রুয়ান্ডায় শান্তি ফিরিয়ে আনার জন্য কাজ করছিল United Nations Assistance Mission for Rwanda। কিন্তু নিরাপত্তা পরিষদের দৃষ্টি এদিকে আকর্ষিত না হওয়ায় তারা কোন কার্যকর ভূমিকা রাখতে পারেনি। এক সময় সমগ্র রুয়ান্ডার জন্য মাত্র ৩০০ শান্তিরক্ষী মোতায়েন ছিল।
হুটু
হুটু (ইংরেজি ভাষায়: Hutu) একটি জাতিগোষ্ঠী যারা মধ্য আফ্রিকার গ্রেট লেক এলাকায় বসবাস করে। এ জনগোষ্ঠীর লোকজন প্রধানত রুয়ান্ডা, পূর্ব ডেমোক্রাটিক রিপাবলিক অব কঙ্গো ও বুরুন্ডি-তে বাস করে। এরা আবাহুটু নামেও পরিচিত।
লা হেন
লা হেন () মাতিয়ো কাসোভিস পরিচালিত চলচ্চিত্র। ইংরেজিভাষী দেশগুলোতেও এটি ফরাসি নামে মুক্তি পেয়েছিল। ১৯৯৫ সালে মুক্তিপ্রাপ্ত এই ছবিতে আধুনিক ফ্রান্সে আত্মপরিচয় সংকটের বিষয়টি অতি সুন্দরভাবে ফুটে উঠেছে। প্যারিসের তিন কিশোর বন্ধুর জীবন সংগ্রাম নিয়েই এর কাহিনী। পুরো ছবিটা এক দিনের ঘটনা নিয়ে। এক দিন সকাল ১০:৩৮ এ শুরু হয়ে পরদিন সকাল ৬:০১ মিনিটে শেষ হয়।লা হেন প্রায় সবার কাছ থেকেই প্রশংসা পেয়েছে। আইএমডিবি-তে এর রেটিং ৮.১। রটেন টম্যাটোস-এ ১৩টি রিভিউয়ের প্রতিটিতেই প্রশংসা করা হয়েছে। সে হিসেবে সেখানে ছবিটির রেটিং দাড়িয়েছে ১০০%। আর রটেন টম্যাটোসের ব্যবহারকারীদের রেটিং হচ্ছে ১০ এর মধ্যে ৮.১।
মাতিয়ো কাসোভিস
মাতিয়ো কাসোভিস () (জন্ম: ৩রা এপ্রিল, ১৯৬৭) ফরাসি চলচ্চিত্র পরিচালক, প্রযোজক, অভিনেতা এবং চিত্রনাট্যকার। তাকে ফরাসি চলচ্চিত্রের উদীয়মান পরিচালক হিসেবে গণ্য করা হয়। কান বিজয়ী চলচ্চিত্র লা হেন এর জন্যই তিনি সবচেয়ে বেশি পরিচিতি লাভ করেছেন।
ড্রাগনভ
এস ভি ডি (রাশিয়ান: Снайперская винтовка Драгунова, ইংরেজি: Snayperskaya Vintovka Dragunova, বাংলা: স্নেয়পারসকায়া ভিনটভকা ড্রাগনভা), ড্রাগনভ স্নাইপার রাইফেল সোভিয়েত ইউনিয়নে তৈরি ৭.৬২ এমএম স্নাইপার রাইফেল।
ইভজেনি ড্রাগনভের ডিজাইনকৃত এই রাইফেল পুঙ্খানুরূপে বিভিন্ন কর্মপরিবেশে পরীক্ষার পর ১৯৬৩ সালে সোভিয়েত সেনা বাহিনীতে গৃহীত হয়। ১৯৬৪ সাল হতে ইজমাশ-এ এর উৎপাদন শুরু হয়। এসভিডি এরপর হতে অত্যাবশ্যকীয় স্কোয়াড সাপোর্ট অস্ত্র হিসাবে ওয়ারশো প্যাক্ট-সহ বিভিন্ন দেশে ব্যবহৃত হয়ে আসছে। চীন(টাইপ-৭৯,টাইপ-৮৫), ইরান এবং ইরাকে(আল কাদিশিয়াহ) এর অনুমোদিত উৎপাদন হয়।
এসভিডি ড্রাগনভ শর্ট-স্ট্রোক গ্যাস পিস্টনবিশিষ্ট সেমি-অটোমেটিক গ্যাসচালিত রাইফেল। রাইফেলটিতে দুই পিস্টনের গ্যাস রেগুলেটর রয়েছে। চেকার প্যাটার্ণে ডাবল স্ট্যাকবিশিষ্ট কার্টিজের ধারণক্ষমতা ১০ রাউন্ড। 
নিখুঁত লক্ষভেদের জন্য বিশেষ কার্টিজ ব্যবহার করা হয়। ভি. এম. সেবেলনিকভ, পি. পি. সাজনভ, ভি. এম. ভরিয়ানিনভ কর্তৃক উদ্ভাবিত 7N1 রাউন্ডে রয়েছে বায়ু পকেটসহ বাইরের স্টিলের আবরণ, দস্তার শীর্ষভাগ ও ইস্পাতের অর্ন্তভাগ। পরে ১৯৯৯ সালে এটি 7N14 দ্বারা পরিবর্তণ করা হয়। ১৫১ গ্রেণের ৮৩০ মিটার/সেকেন্ড গতিসম্পন্ন এই রাউন্ডে দস্তার অর্ন্তভাগ রয়েছে। রাইফেলটিতে ট্রেসার বা বর্মবিদ্ধংসী আগ্নেয় রাউন্ড ব্যবহার করা যেতে পারে। 
এসভিডি’র ব্যারেলের মাথায় ফ্লাশ সাপ্রেসর রয়েছে। ব্যারেলের বোর মরিচা প্রতিরোধের জন্য ক্রোমিয়াম আচ্ছাদিত। এর টুইস্ট রেট ৩২০মিলিমিটার। ব্যারেলের সম্পূর্ণ দৈর্ঘ্য রাইফেল্ড নয়। টুইস্ট রেট পরে ২৪০ মিলিমিটারে কমানো হয়, এতে বুলেটের লক্ষভেদের ক্ষমতা ও গতি কমলেও ট্রেসার বা বর্মবিদ্ধংসী আগ্নেয় রাউন্ড ব্যবহারের সুযোগ সৃষ্টি হয়। এই ধরনের বুলেটের ভারসাম্য রক্ষাতে কম টুইস্ট রেট দরকার।
সার্কিটলজিক্স
সার্কিটলজিক্ম () একটি ইলেকট্রনিক সার্কিট সিমুলেটর যা "স্পাইস"-এর মাধ্যমে অসংখ্য ইলেকট্রনিক ডিভাইস, মডেল সহকারে সিমুলেশনে সক্ষম। এর গ্রাফিক্যাল ইন্টারফেস নতুন ব্যবহারকারীদের জন্য সহজবোধ্য এবং ফলে এতে এনালগ ও ডিজিটাল সার্কিট অঙ্কন, পরিবর্ধন, সিমুলেশন সহজে করা যায়। এর স্টুডেন্ট ভার্সন বিনামূল্যে সংগ্রহ করা সম্ভব।
সার্কিটলজিক্ম তৈরি করেন ড. কলিন সিম্পসন, যিনি কানাডার টরেন্টোর জর্জ ব্রাউন কলেজের অধ্যাপক এবং জন স্কিনার (কম্পিউটার প্রোগ্রামার)। সফটওয়্যারটি ইলেকট্রনিক সার্কিট সিমুলেশন টুল হিসেবে জর্জ ব্রাউন কলেজের "ইলেকট্রনিকস ডিসটেন্ট এডুকেশন প্রোগ্রামে" ব্যবহৃত হয়, যা ৩৭টি দেশে ১০,০০০ এর বেশি শিক্ষার্থী বিশিষ্ট বিশ্বের সবচেয়ে বড় ইলেকট্রনিকস প্রোগ্রাম।
পেশাদারী সংস্করণ \সার্কিটলজিক্ম প্রো–তে ৭,০০০ বেশি ডিভাইস মডেল এবং ৮টি ভার্চুয়াল ইন্সট্রুমেন্ট রয়েছে। এতে আছে ”৩ ডিল্যাব”। ৩ ডিল্যাব-এ বিভিন্ন যন্ত্রাংশ ত্রিমাত্রিকরূপে দেখা সম্ভব ফলে নতুন শিক্ষার্থীর ইলেকট্রনিকস সম্পর্কে জ্ঞান লাভ সহজতর হয়। এতে ভার্চুয়াল কম্পনেন্ট হিসেবে আছে ব্যাটারী, সুইচ, বৈদ্যুতিক মোটর|মোটর]], বাতি, রোধ(রেজিস্টর), আবেশক (ইনডাক্টর), ধারক (ক্যপাসিটর) এবং ইন্সট্রুমেন্ট হিসেবে রয়েছে অসিলোস্কোপ, সিগন্যাল জেনারেটর, ফ্রিকোয়েন্সি কাউন্টার প্রভৃতি।
পাঠাগারের অন্তর্ভুক্ত উপাদান:
নীতীন বসু
নীতীন বসু (জন্ম: ২৬ এপ্রিল ১৮৯৭ - মৃত্যু: ১৩ এপ্রিল ১৯৮৬) একজন বিখ্যাত চলচ্চিত্র পরিচালক ।
নীতীন বসুর আদি নিবাস বর্তমান বাংলাদেশের ময়মনসিংহের জয়সিদ্ধিতে । তাঁর পিতা কুন্তলীন খ্যাত সুগন্ধ ব্যবসায়ী হেমেন্দ্রমোহন বসু, বিখ্যাত ব্রাহ্ম সমাজ নেতা আনন্দমোহন বসুর ভাইপো। মা মৃণালিনী বসু ছিলেন মৈমনসিংহের মসুয়ার বিখ্যাত রায়চৌধুরী পরিবারের কন্যা, প্রবাদপ্রতিম শিশু সাহিত্যিক উপেন্দ্রকিশোর রায়চৌধুরীর ছোটবোন ও সুকুমার রায়ের পিসি।
নীতীন বসু ১৯২২ খ্রিস্টাব্দে ইংরেজি বিষয়ে প্রথম হয়ে ম্যাট্রিক পরীক্ষায় উত্তীর্ণ হন । এরপর তিনি বিএসসি তে ভর্তি হলেও পরীক্ষায় বসেননি । তাঁর পিতা হেমেন্দ্রমোহনের ক্যামেরা প্রজেক্টরের ব্যবসা ছিল । পিতার কাছ থেকেই চলচ্চিত্র সংক্রান্ত বহু বিষয়ে বিশেষ করে ফটোগ্রাফিতে প্রথম শিক্ষালাভ করেন । ১৯২১ খ্রিস্টাব্দে পুরীর রথযাত্রার উপর তাঁর তোলা ছবি নিউইয়র্কের ইন্টারন্যাশন্যাল নিউজ রিল কর্পোরেশন ১০০ ডলারে কিনেছিল ।
চলচ্চিত্রে তাঁর প্রথম কাজ "ইনকারণেশন" ছবিতে । ১৯২৪ খ্রিস্টাব্দে নির্বাক ছবি "পুনর্জন্মের" তিনি ক্যামেরাম্যান ছিলেন । স্বাধীনভাবে কাজ করার তিনি প্রথম সুযোগ পান প্রফুল্ল রায়, পি.এন.রায় এবং প্রেমাঙ্কুর আতর্থীর সাথে ইন্টার‌ন্যাশনাল ফিল্ম ক্র্যাফট এর "চাষার মেয়ে" ও "চোরকাঁটা" ছবি দুটিতে ।
নিউ থিয়েটার্স স্টুডিয়োর শুরু থেকে তিনি সেখানে প্রধান ক্যামেরাম্যান এবং তাঁর ভাই মুকুল বসু শব্দযন্ত্রী হিসাবে যুক্ত হন । এই স্টুডিও থেকে ১৯৩২ খ্রিস্টাব্দে মুক্তি পায় "দেনা পাওনা" এবং "চণ্ডীদাস" ছবি । "ভাগ্যচক্র" ছবিতে প্রথম প্লে-ব্যাক প্রথার প্রবর্তন হয় । নির্বাক থেকে সবাক এবং সবাক ছবিতে প্লে-ব্যাক প্রথার প্রবর্তনে তাঁর অবদান উল্লেখযোগ্য ।
ক্যামেরার কাজ করার সাথে সাথে তিনি চিত্র পরিচালনাও শুরু করেন । তাঁর পরিচালিত প্রথম ছবি যুগান্তকারী "চণ্ডীদাস" ছবির হিন্দি চিত্ররূপ । নিউ থিয়েটার্সে তাঁর পরিচালিত প্রায় কুড়িটি ছবির ভিতরে "চণ্ডীদাস", "জীবন মরণ", "দেশের মাটি", "দিদি", "কাশীনাথ" প্রভৃতি উল্লেখযোগ্য ।
১৯৪৬ খ্রিস্টাব্দে নিউ থিয়েটার্স ছেড়ে তিনি বম্বের চিত্রজগতে যান । সেখানে "পরায়া ধন", "দীদার", "ওয়ারিশ", "গঙ্গা যমুনা", প্রভৃতি প্রায় কুড়িটি ছবি করেন । এর মধ্যে "বিচার" এবং "সমর" ছবিদুটি বাংলায় হয়েছিল ।
ভারতীয় চলচ্চিত্রের অন্যতম পথিকৃৎ হিসাবে ১৯৭৮ খ্রিস্টাব্দে ভারত সরকার তাঁকে দাদাসাহেব ফালকে পুরস্কার দিয়ে সম্মানিত করে । তিনি ভাল বেহালা বাজাতে পারতেন ।
এডওয়ার্ড সিজরহ্যান্ড্‌স
এডওয়ার্ড সিজরহ্যান্ড্‌স (ইংরেজি ভাষায়: Edward Scissorhands) ১৯৯০ সালে মুক্তিপ্রাপ্ত মার্কিন রূপকথার চলচ্চিত্র। ছবিটি রচনা করেছেন টিম বার্টন ও ক্যারোলিন থম্পসন আর পরিচালনা করেছেন টিম বার্টন। এতে এডওয়ার্ড চরিত্রে অভিনয় করেছেন জনি ডেপ আর কিম বোগ্‌স চরিত্রে ছিলেন উইনোনা রাইডার। কাহিনী আবর্তিত হয়েছে এই এডওয়ার্ডকে কেন্দ্র করে স্বাভাবিক হাত নেই, তার বদলে আছে কাচির গুচ্ছ। এক বৃদ্ধ উদ্ভাবক সম্পূর্ণ নতুন মানুষ হিসেবে তাকে তৈরি করেছিলেন। প্রথমে তার হাত বানিয়েছিলেন কাচি দিয়ে। তার ইচ্ছা ছিল এডওয়ার্ডকে স্বাভাবিক হাত তৈরি করে দেয়ার। কিন্তু সেটা করার আগেই তিনি মারা যান। অসম্পূর্ণ এডওয়ার্ড সম্পূর্ণ একাকি হয়ে পড়ে। আমেরিকার সাধারণ এক উপশহরের অদূরে বিশাল অট্টালিকায় যখন তার দিন কাটছিল সে সময় উপশহরের এক মহিলা তার খোঁজ পায়। সে এডওয়ার্ডকে নিজের বাসায় নিয়ে যায়। সেখান থেকেই কাহিনীর শুরু।
ছবিটিকে কমেডি নাট্য ধরণের বলা যেতে পারে। এর অন্যতম আকর্ষণ ছিল আমেরিকার উপশহরগুলোর প্রাকৃতিক দৃশ্য ও জীবনধারার সুন্দর রূপায়ন। এক্ষেত্রে ১৯৫০, ৬০ ও ৮০-'র দশকের স্টাইল অনুসরণ করা হয়েছে। এডওয়ার্ড সিজরহ্যান্ড্‌স এর ধারণার সাথে মেরি শেলি রচিত কালজয়ী মার্কিন গোথিক উপন্যাস ফ্রাংকেনস্টাইন এর মিল আছে। এছাড়া ফরাসি কিংবদন্তী La Belle et la Bête (সৌন্দর্য্য ও পশু) এর সাথেও কিছুটা মিল লক্ষ্য করা যায়।রটেন টম্যাটোস-এ মোট ৪২টি রিভিউ সংগ্রহ করা হয়েছে যাতে গড় রেটিং দাড়িয়েছে ৯৩%। অবশ্য ফ্রেশ ও রটেন এর হিসাব করলে রেটিং দাড়ায় ৮০%। রোলিং স্টোনের পিটার ট্র্যাভার্‌স বলেন, "বার্টন ফ্রাংকেনস্টাইনের গল্পকে খুব সুন্দরভাবে উপস্থাপন করেছেন। এটা বছরের অন্যতম সেরা কমিক এবং রোমান্টিক রূপকথার ছবি।" তিনি আরও বলেন, "এডওয়ার্ড সিজরহ্যান্ড্‌স মোটেই নিখুঁত না বরং তার চেয়ে বেশি: বিশুদ্ধ জাদু"।
মুক্তির সময় আশানুরূপ বক্স অফিস সাফল্য লাভ করতে পারেনি। টুয়েন্টিয়েথ সেঞ্চুরি ফক্স আশা করেছিল বার্টনের ব্যাটম্যান আর স্পিলবার্গের ইটি'র চেয়েও বেশি আয় করবে এই ছবি। কিন্তু বাস্তবে তা হয়নি। অবশ্য কিছুটা প্রচারণা ও বিজ্ঞাপনের পর বেশ ভালই আয় করছিল। অন্তত ছবির বাজেটের চেয়ে আয় অনেক বেশিই হয়েছিল। ২০০৩ সালে এন্টারটেইনমেন্ট ডেইলি ছবিটিকে কাঁদাতে পারে সর্বকালের সেরা এমন ছবিগুলোর তালিকায় স্থান দিয়েছে।
টিম বার্টন
টিমোথি "টিম" ওয়াল্টার বার্টন (জন্ম: ২৫শে আগস্ট, ১৯৫৮) একাডেমি ও গোল্ডেন গ্লোব পুরস্কার মনোনয়নপ্রাপ্ত মার্কিন চলচ্চিত্র পরিচালক ও লেখক। তার ছবিগুলোতে অদ্ভুত অভ্যাস এবং ডার্ক গোথিক পরিবেশ খুব সুন্দরভাবে রূপায়িত হতে দেখা যায়।
তার অনেকগুলো ছবিতে জনি ডেপ অভিনয় করেছেন। বার্টন ব্যাটম্যান সিরিজের দুটি ছবি নির্মাণ করেছিলেন। এছাড়া তার অনেকগুলো ছবিতেই বিখ্যাত সুরকার ড্যানি এলফম্যানকে সঙ্গীত স্কোর তৈরি করতে দেখা গেছে।
কার্বক্সিলিক অ্যাসিড
কার্বক্সি (COOH) মূলক সমন্বিত জৈব অ্যাসিডকে কার্বক্সিলিক অ্যাসিডস বলে। COOH অর্থাৎ কার্বনিল মূলকের (C=O)কার্বনের সংগে হাইড্রক্সি মূলক(OH) সরাসরি যুক্ত থাকে। কার্বনিল মূলকের ইলেক্ট্রন আকর্ষণ কারী (ঋণাত্মক ইন্ডাক্টিভ প্রভাব) থাকার ফলে O-H বন্ধনের ইলেক্ট্রনগুলি সহজেই হাইড্রোজেনকে ছেড়ে দেয় যা জলীয় দ্রবণে হাইড্রোজেন আয়ন প্রেরণ করে অম্লতা সৃষ্টি করে। জৈব অ্যাসিড হতে হলে COOH মূলক থাকতেই হবে তা নয়- ফেনল (কার্বলিক অ্যাসিড- কার্বনিক অ্যাসিড নয়) ইত্যাদি অ্যারোম্যাটিক অ্যাসিডে OH মূলকের অক্সিজেনের সঙ্গে কার্বনিল মূলকের বদলে একটি অ্যারোম্যাটিক কার্বন সরাসরি যুক্ত থাকে যা O-H বন্ধনের ইলেক্ট্রনগুলিকে যথেষ্ট আকর্ষণ করে যাতে জলীয় দ্রবণে O-H মূলকের হাইড্রোজেনটি আয়নিত হয়ে অম্লতা সৃষ্টি করে। 
COOH গ্রুপ সমন্বিত একমাত্র অজৈব অ্যাসিড হল কার্বনিক অ্যাসিড (কার্বন ডাই অক্সাইদের জলীয় দ্রবণ) যাতে কার্বক্সি কার্বনের সঙ্গেই একটি দ্বিতীয় হাইড্রক্সি মূলক সরাসরি যুক্ত থাকে। কার্বক্সি কার্বনের সঙ্গে একটি হাইড্রোজেন বা যেকোন কার্বনযুক্ত মূলক যুক্ত থাকলে তারা সবাই জৈব অ্যাসিড। কার্বনযুক্ত মূলকগুলি দীর্ঘ অ্যালিফ্যাটিক মূলক হলে এই যৌগগুলিকে সাধারণতঃ ফ্যাটি অ্যাসিড বলে হয়।
১। ইহা একটি যৌগ যা ক্ষারের সাথে বিক্রিয়ায় লবন ও পানি প্রস্তুত করে।
২। ইহা হইতে অ্যালডিহাইড ও alcohol প্রস্তুত করা হয।
গোবর্ধন আশ
গোবর্ধন আশ (১২ মার্চ ১৯০৭ - ডিসেম্বর ১৯৯৬) হলেন একজন বিখ্যাত বাঙালি চিত্রশিল্পী ।
গোবর্ধন আশ হুগলির বেগমপুরের বাসিন্দা ছিলেন । তিনি চাষি পরিবারের সন্তান হওয়ায় অনেক কষ্টের ভিতর দিয়ে প্রতিষ্ঠা লাভ করতে হয়েছে । তিনি ১৯ বছর বয়েসে গভর্নমেন্ট আর্ট স্কুলে ভর্তি হন । সেখানে তিনি প্রিন্সিপাল পার্সি ব্রাউনের প্রিয় ছাত্র ছিলেন । চার বছর পর তিনি এই স্কুল ছেড়ে মাদ্রাজ আর্ট স্কুলে দেবীপ্রসাদ রায়চৌধুরীর কাছে কাজ শিখতে চলে যান। সেখানেও মনের মত কাজের সন্ধান না পেয়ে বছর খানেকের মধ্যে সেখান থেকে চলে আসেন।
১৯৩৩ খ্রিস্টাব্দে তিনি অন্যান্য কয়েকজন তরুণ শিল্পীর সঙ্গে "আর্ট রিবেল সেন্টার" নামে একটি সংস্থা গঠন করেন। ১৯৪৩ সালে গড়ে ওঠে ক্যালকাটা গ্রুপ যার অন্যতম সদস্য হন তিনি। ১৯৪৪ থেকে ১৯৪৮ খ্রিস্টাব্দের মধ্যে তিনি প্রথমে আগ্রা ফোর্টে সেন্ট্রাল অর্ডন্যান্স-এ সুপারভাইজার আর্টিস্ট হিসাবে এবং পরে ইনস্টিটিউট অফ আর্ট ইন্ডাস্ট্রি, ক্যালকাটায় চিফ আর্টিস্ট পদে চাকরি করেন। ১৯৫৩ থেকে ১৯৫৫ খ্রিস্টাব্দ পর্যন্ত তিনি ইন্ডিয়ান আর্ট কলেজের অধ্যাপক পদে ছিলেন।
চল্লিশের দশকে বাংলার মন্বন্তর তাঁর শিল্পকর্মের উপর গভীর প্রভাব ফেলেছিল। তাঁর জলরঙে আঁকা মন্বন্তরের ছবিগুলিতে কঠিন বাস্তবের নগ্ন রূপ ফুটে উঠেছিল। ১৯৪৫ খ্রিস্টাব্দে প্রোগ্রেসিভ রাইটার্স অ্যাসোসিয়েশন আয়োজিত তাঁর প্রথম একক চিত্রপ্রদর্শনীতে এই ছবিগুলি স্থান পায় । ১৯৫০ খ্রিস্টাব্দে ক্যালকাটা গ্রুপের উদ্যোগে তাঁর ছবির প্রদর্শনী হয় কলকাতা এবং দিল্লিতে ।
তাঁর ছবির বিষয় ভাবনা এবং অঙ্কনের আঙ্গিক বারে বারে বদল হয়েছে । ১৯৮০ এবং ১৯৯০ এর দশকেও তাঁর ছবির একক প্রদর্শনী হয়েছে । গ্রামের শিশুদের জন্য তিনি "চিত্রপিট বিদ্যায়তন" নামে অবৈতনিক এক আর্ট স্কুল স্থাপন করেছিলেন। মানবতাবাদী শিল্পী হিসেবে ভারতীয় চিত্রকলায় তিনি গুরুত্বপূর্ণ স্থান অধিকার করে থাকবেন। নব্যেন্দু চ্যাটার্জী তাঁর উপর "ব্লিডিং ইন দ্য সান" নামে একটি তথ্যচিত্র নির্মাণ করেছেন। কৃষ্ণনগর হতে প্রকাশিত চড়ুইপত্র '"শিগক"' এ তার জীবনী ধারাবাহিক ভাবে বের হয়েছে।
রানী চন্দ
রানী চন্দ (জন্ম: ১৯১২ - মৃত্যূ: ১৯ জুন ১৯৯৭) একজন চিত্রশিল্পী এবং লেখিকা।
রানী চন্দের জন্ম হয় মেদিনীপুরে। তাঁর বাবা ছিলেন পুলিশ কর্মচারী কুলচন্দ্র দে এবং মা পূর্ণশশী। তাঁর ৪ বছর বয়েসে বাবা মারা যান। তাঁর বড় ভাই সরকারি চারু ও কারু মহাবিদ্যালয়ের অধ্যক্ষ মুকুল দের বাড়িতে রবীন্দ্রনাথের সাথে তাঁর প্রথম সাক্ষাৎ। ১৯২৮ খ্রিস্টাব্দে রবীন্দ্রনাথ তাঁকে শান্তিনিকেতনে নিয়ে গিয়ে কলাভবনে ভর্তি করে দেন। খুব কম সময়েই তিনি নন্দলাল বসুর প্রিয় ছাত্রী হয়ে ওঠেন। পরে তিনি অবনীন্দ্রনাথের কাছেও আঁকা শিখেছেন। অবনীন্দ্রনাথ ঠাকুর এবং তিনি যৌথভাবে বাল্মিকী প্রতিভা নাটকের সিরিজ এবং শান্তিনিকেতনের দৃশ্যাবলীর রঙিন ছবি আঁকেন। তাঁর আঁকা ছবিগুলির ভিতরে "রাধার বিরহ" এবং ১৯৩০ খ্রিস্টাব্দে লিনোকাটের উপর তাঁর একটি বই বহু প্রশংসা পেয়েছিল।
১৯৩৩ (১৯৩৪ ?) খ্রিস্টাব্দে রবীন্দ্রনাথের পৌরহিত্যে তাঁর ব্যক্তিগত সচিব অনিল চন্দের সাথে মুম্বাইতে তাঁর বিবাহ হয়। তিনি ১৯৪২ খ্রিস্টাব্দে স্বাধীনতা সংগ্রামে যোগ দিয়ে কারাবরণ করেছিলেন। তিনি তাঁর জেল জীবনের অভিজ্ঞতা ফুটিয়ে তুলেছিলেন "জেনানা ফটক" বইতে। ১৯৪৮ খ্রিস্টাব্দে দেশের প্রথম মহিলা চিত্রশিল্পী হিসাবে দিল্লি ও মুম্বাইতে একক চিত্রপ্রদর্শনী করে খ্যাতিলাভ করেন। তাঁর আঁকা ছবি দিয়ে তৈরি অ্যালবাম খুব জনপ্রিয় হয়েছিল। দিল্লির রাষ্ট্রপতিভবন সহ তাঁর আঁকা ছবিগুলি বিভিন্ন রাজ্যের রাজভবনগুলিতেও স্থান পেয়েছে। চিনের প্রধানমন্ত্রী চুনকিং-এর আমলে ভারত সরকার তাঁর আঁকা ছবি সৌহার্দ্যের প্রতীক হিসাবে চিন সরকারের হাতে তুলে দেয়।
সঙ্গীত এবং নৃত্যাভিনয়েও তিনি পারদর্শী ছিলেন। আশ্রমের ছাত্র ছাত্রীদের নিয়ে রবীন্দ্রনাথ যখন দেশে বিদেশে অনুষ্ঠান করছেন তখন তিনিও সেইসব অনুষ্ঠানে যোগ দিয়েছিলেন। শ্রীলঙ্কায় শাপমোচন নৃত্যনাট্যে তিনি নাচে অংশ নিয়েছিলেন।
স্বামী কেন্দ্রীয় মন্ত্রীসভার পররাষ্ট্রমন্ত্রী হওয়ার পর ১৯৫২ খ্রিস্টাব্দে তিনি শান্তিনিকেতন ছেড়ে স্বামীর সাথে দীর্ঘ ২০ বছর দিল্লিতে ছিলেন। সেই সময়ে জওহরলাল নেহরু, বিজয়লক্ষ্মী পণ্ডিত প্রমুখের সাহচর্য পান। ১৯৫৫ খ্রিস্টাব্দে তিনি স্বামীর সাথে সাংস্কৃতিক দলের অন্যতম প্রতিনিধি হয়ে পূর্ব ইউরোপ এবং তৎকালীন সোভিয়েত রাশিয়ায় ভ্রমণ করেন।
রবীন্দ্রনাথের অনুপ্রেরনা এবং নির্দেশে তিনি সাহিত্যচর্চা শুরু করেছিলেন। রবীন্দ্রনাথের রোগশয্যায় মুখে মুখে বলা রচনার অনুলিপিকার ছিলেন তিনি। এ ছাড়া অবনীন্দ্রনাথ ঠাকুরের জীবনী এবং তাঁর দুটি স্মৃতিকথা জোড়াসাঁকোর ধারে এবং ঘরোয়া তাঁরই অনুলিখন। ১৯৫৪ খ্রিস্টাব্দে তাঁর "পূর্ণকুম্ভ" গ্রন্থের জন্য তিনি রবীন্দ্র পুরস্কার লাভ করেন। তাঁর সাহিত্যকীর্তির জন্য কলকাতা বিশ্ববিদ্যালয় তাঁকে ভুবনমোহিনী স্বর্ণপদক এবং রবীন্দ্রভারতী বিশ্ববিদ্যালয় তাঁকে ডি.লিট ডিগ্রি দিয়ে সম্মানিত করে। তাঁর রচিত অন্যান্য গ্রন্থ : "আলাপচারী রবীন্দ্রনাথ", "গুরুদেব", "পথে ঘাটে", "সব হতে আপন", "আমার মায়ের বাপের বাড়ি", "শিল্পগুরু অবনীন্দ্রনাথ" প্রভৃতি।
১৯৭২ খ্রিস্টাব্দে তিনি শান্তিনিকেতনে ফিরে আসেন এবং তিনি সেখানেই আমৃত্যু কাটান।
পূর্ব তিমুরের ভাষা
তেতুম ভাষা এবং পর্তুগিজ ভাষা পূর্ব তিমুরের সরকারী ভাষা। বহু পূর্ব তিমুরীয় লোক তেতুম জাতির লোক এবং এরা তেতুম ভাষা নামের অস্ট্রোনেশীয় ভাষাপরিবারের মালয়-পলিনেশীয় একটি ভাষাতে কথা বলে। অন্যান্য ক্ষুদ্রতর জাতিগত গোষ্ঠীগুলি বিভিন্ন সংখ্যালঘু ভাষাতে কথা বলে থাকে। স্বল্প সংখ্যক লোক পর্তুগিজ ভাষাতে কথা বলেন। পূর্ব তিমুর যখন পর্তুগালের একটি উপনিবেশ ছিল, তখন এখানে পর্তুগিজ ভাষার প্রচলন হয়। তেতুম প্রাসা নামের তেতুম ভাষার একটি উপভাষা পর্তুগিজ থেকে বহু শব্দ ঋণ নিয়েছে এবং এই উপভাষাটি পূর্ব তিমুরের রাজধানী দিলি ও এর আশেপাশের এলাকায় বহুল প্রচলিত। এছাড়াও দেশটিতে বাহাসা ইন্দোনেশিয়া এবং ইংরেজি ভাষা প্রচলিত। দেশের সাক্ষরতার হার নিম্ন। ১৫ বছরের বেশি বয়সের মাত্র ৪৩% লোক সাক্ষর।
সিডনি লুমেট
সিডনি লুমেট (২৫শে জুন, ১৯৪২ - ৯ই এপ্রিল, ২০১১) একাডেমি পুরস্কার বিজয়ী মার্কিন চলচ্চিত্র পরিচালক। ৫০টিরও বেশি ছবিতে তার অবদান রয়েছে। এর মধ্যে উল্লেখযোগ্য হচ্ছে টুয়েলভ অ্যাংরি মেন, সার্পিকো, ডগ ডে আফটারনুন, নেটওয়ার্ক ও দ্য ভার্ডিক্ট। এই সবগুলো ছবির জন্যই তিনি সেরা পরিচালক হিসেবে অস্কার মনোনয়ন লাভ করেছিলেন। অবশ্য একবারও সেরা পরিচালকের পুরস্কার জিততে পারেননি। ২০০৫ সালে তাকে আজীবন অর্জনের স্বীকৃতি হিসেবে একাডেমি পুরস্কার প্রদান করা হয়।
লুমেট পরিচালিত প্রথম চলচ্চিত্র "টুয়েলভ অ্যাংরি মেন" (১৯৫৭)। ছবিটি সমালোচনামূলক সফলতা অর্জন করে এবং লুমেট নিজেকে একজন দক্ষ পরিচালক হিসেবে প্রতিষ্ঠিত করে তুলেন। তিনি মঞ্চের উপাদানগুলো চলচ্চিত্রে নিয়ে আসেন। মার্কিন যুক্তরাষ্ট্রের সুপ্রিম আদালতের বিচারপতি সোনিয়া সোতোমেয়র এই চলচ্চিত্র দেখার সময়কে তার জীবনের গুরুত্বপূর্ণ সময় বলে উল্লেখ করেন। তিনি সে সময়ে আইন বিষয়ে কর্মজীবন শুরুর কথা ভাবছিলেন। তিনি বলেন, "এই ছবিটি আমাকে ভাবতে শিখায় যে আমি ঠিক পথেই আছি।" এই চলচ্চিত্র নিয়ে অর্ধেকের বেশি মন্তব্য আসে থিয়েটার থেকে।
রটেন টম্যাটোস-এ রেটিং এর নিম্ন ক্রমানুসারে উল্লেখযোগ্য কয়েকটি ছবির নাম দেয়া হল ও পাশে রেটিং উল্লেখ করা হল:
উইলিয়াম ফ্রিডকিন
উইলিয়াম ফ্রিডকিন (জন্ম: ২৯শে আগস্ট, ১৯৩৯) একাডেমি পুরস্কার বিজয়ী মার্কিন চলচ্চিত্র ও টেলিভিশন পরিচালক, প্রযোজক ও চিত্রনাট্য লেখক। ১৯৭০-এর দশকে দ্য এক্সোরসিস্ট ও দ্য ফ্রেঞ্চ কানেকশন ছবি দুটি পরিচালনা করে সর্বাধিক পরিচিতি লাভ করেছিলেন।
রটেন টম্যাটোস-এ তার করা ছবিগুলোর রেটিং অনুসারে এই তালিকাটি করা হচ্ছে। রেটিং এর নিম্ন ক্রমানুসারে তালিকা করা হল। সাথে রেটিং দিয়ে দেয়া হল:
কোপিং (মনোবিজ্ঞান)
মনোবিজ্ঞানের পরিভাষায়, কোপিং () বলতে স্ট্রেস বা মানসিক চাপ আয়ত্তে আনতে কোন ব্যক্তি যেসব প্রচেষ্টা চালান তাকে বোঝায়।
সের্জিও লেওনে
সের্জিও লেওনে () (৩রা জানুয়ারি, ১৯২৯ - ৩০শে এপ্রিল, ১৯৮৯) ইতালীয় চলচ্চিত্র পরিচালক। তিনি স্প্যাগেটি ওয়েস্টার্ন চলচ্চিত্র পরিচালনার জন্য সবচেয়ে বিখ্যাত ছিলেন। তার ছবিতে প্রগাঢ় ক্লোজ-আপ দৃশ্য এবং দীর্ঘ ও ধীর দৃশ্যের সুন্দর উপস্থাপন লক্ষ্য করা যায়। এছাড়া তার করা ছবিগুলো মৌলিক সঙ্গীত সাউন্ডট্র্যাকের জন্য বিশেষভাবে পরিচিত।
ভেরি-লার্জ-স্কেল ইন্টিগ্রেশন
অসংখ্য ট্রানসিস্টর বিশিষ্ট বর্তনীর সমন্বয়ে ইন্টিগ্রেটেড সার্কিটের চিপ তৈরির প্রক্রিয়াকে ভেরি লার্জ স্কেল ইন্টিগ্রেশন("ভি এল এস আই") বলা হয়। ৭০-এর দশকে যখন জটিল সেমিকন্ডাক্টর প্রযুক্তির উন্নয়ন সাধনের সময় ভিএলএসআই-এর সূচনা হয়। আধুনিক ভিএলএসআই চিপে শত-সহস্র ট্রানসিস্টর থাকে। মাইক্রোপ্রসেসর ভিএলএসআই প্রযুক্তি বিশিষ্ট ডিভাইস।
একসময় বিভিন্ন চিপের বৈশিষ্ট্য হিসেবে ভিএলএসআই নাম সংযোজনের প্রচেষ্টা ছিল। এজন্য অতিবৃহৎ মাপনীর সমন্বয় (ইউএলএসআই) নামটিও ব্যবহৃত হত। পরে প্রায় সব ক্ষেত্রে বিপুল সংখ্যক গেটবিশিষ্ট (বুলিয়েন লজিকের বর্তনীকে গেট হিসেবে চিহ্নিত করা হয়ে থাকে, যা এক বা একাধিক ট্রানজিস্টর থেকে তৈরী) চিপের প্রচলন হওয়াতে এই বিশেষণ অপ্রয়োজনীয় হয়ে দাঁড়ায়। এখন শুধু ভিএলএসআই-ই অসংখ্য গেটবিশিষ্ট চিপ বুঝাতে ব্যবহৃত হয়। তবে অনেক ক্ষেত্রে তাও ব্যবহৃত হয় না কারণ এখন প্রায় সব চিপই ভিএলএসআই বা এর চেয়ে অধিক গেট সম্পন্ন।
২০০৮ সালের শুরুতে বাজারে আসা ইন্টেল ইটানিয়াম এক বিলিয়ন (১০০ কোটি) ট্রানজিস্টর বিশিষ্ট প্রথম চিপ। সেমিকন্ডাক্টর থেকে ইন্টিগ্রেটেড সার্কিট(আইসি) তৈরির প্রযুক্তি ৬৫ ন্যানোমিটার হতে ৪৫ ন্যানোমিটারে উন্নীত হওয়াতে এই ধরনের চিপের সংখ্যা আরও বাড়বে।
প্রথমিক সেমিকন্ডাক্টর ‘’’চিপগুলোতে’’’ শুধু একটি ট্রানসিস্টর থাকত। পরে ইন্টিগ্রেটেড সার্কিট তৈরির প্রযুক্তির উন্নয়নের সাথে সাথে আরও ট্রানসিস্টর যুক্ত করা সম্ভব হয়। 
তারপরের দিকের ‘’’ইন্টিগ্রেটেড সার্কিটগুলোতে’’’ শুধু অল্প কিছু ডায়োড, ট্রানসিস্টর, রেজিস্টর ও ক্যাপাসিটর থাকত যাতে একটি আইসিতে এক বা অল্প সংখ্যক লজিক গেট তৈরি অর্থাৎ আরও ফাংশন যোগ করা সম্ভব হয়। লার্জ স্কেল ইন্টিগ্রেশন(এলএসআই) প্রযুক্তিতে শত শত গেট থাকে। বর্তমানে প্রযুক্তির অভূতপূর্ব উন্নয়নের ফলে চিপে শত সহস্র লক্ষ ট্রানসিস্টর এবং কোটি কোটি গেট থাকে।
বিভিন্ন ধরনের আইসির লজিক ‘’গেট’’ সংখ্যার ভিত্তিতে শ্রেণীবিন্যাস করা যেতে পারে। নিচে একটি সাধারণ শ্রেণীবিন্যাস উল্লেখ করা হল, যা আইসিতে গেট সংযোজনের ধারণা পরিষ্কারে সহায়তা করবে।
সিমপ্লিসিয়াল কমপ্লেক্স
ইউক্লিডিয়ান স্পেস formula_1 এর একটা সাবসেটকে (যেটা একটা সাবস্পেস) যদি এমন ভাবে কিছু ওরিয়েন্টেড সিমপ্লেক্স এ বিভাজিত হয় যেন,
একটা স্পেসকে যখন এভাবে কিছু সিম্পলেক্সে ভাগ করা হয় তখন তাকে বলে সিমপ্লিসিয়াল কমপ্লেক্স।
সহজ ভাবে বললে ইউক্লিডিয়ান স্পেসের একটা সাবস্পেস কে যদি এমন ভাবে কিছু সিম্পলেক্সে ভাগ করা হয় যেন,
একটা স্পেস যখন এই শর্তাধীনে কত গুলো সিমপ্লেক্সে বিভাজিত হয় তখন তাকে আমরা বলি সিমপ্লিসিয়াল কমপ্লেক্স।
অক্ষয় কুমার
অক্ষয় কুমার (হিন্দি: अक्षय कुमार; পাঞ্জাবি: ਅਕਸ਼ੈ ਕੁਮਾਰ; জন্মঃ ৯ সেপ্টেম্বর ১৯৬৭) হলেন একজন ভারতীয় হিন্দি চলচ্চিত্র অভিনেতা। তার মূল নাম রাজিব হরি ওম ভাটিয়া।
নব্বই এর দশকে তিনি মূলত অ্যাকশন হিরো হিসেবে পরিচিত ছিলেন। ২০০২ সালে তিনি শ্রেষ্ঠ খল-নায়ক পুরস্কার পান। তিনি বর্তমানে রম্য চলচ্চিত্রে অভিনয় করে বেশি জনপ্রিয়তা পেয়েছেন। রাজেশ খান্নার জামাতা হন।
অক্ষয় কুমারের জন্ম পাঞ্জাবের অমৃতসরে৷ বাবা সামরিক বাহিনীতে ছিলেন। তার মায়ের নাম আরুনা ভাটিয়া। কুমার নাচিয়ে হিসেবে বেশি পরিচিত ছিলেন। মুম্বাইয়ে স্থানান্তর হওয়ার পূর্বে তিনি দিল্লির চাঁদনি চকে থাকতেন। মুম্বাইয়ে তিনি কলিওারাতে থাকতেন, সেখানকার অধিকাংশ মানুষ ছিলো পাঞ্জাবী। তিনি মুম্বাইয়ের ডন বসকো স্কুল এ পড়েন এবং পরে তিনি মুম্বাইয়ের গুরু নানক খালসা কলেজএ পড়াশোনা করেন। কুমারের বোনের নাম আল্কা ভাটিইয়া।
তায়কোয়ান্দোতে ব্লাক বেল্ট পাওয়ার পর তিনি আরো মার্শাল আর্ট শিখার জন্য ব্যাংকক এ যান। পরে থাইল্যান্ড এ তিনি মুই থাই শিখার পর প্রধান ওয়েটার এর কাজ করেন, তিনি কিছুদিন বাংলাদেশেও কাজ করেছিলেন । যখন তিনি মুম্বাই এ ফিরে আসেন, তখন তিনি মার্শাল আর্ট শেখানো শুরু করেন। তার এক ছাত্র, ফটোগ্রাফার, কুমারকে মডেলিং করার জন্য পরামর্শ দেয়, যা তার চলচ্চিত্রে অভিষেকের প্রথম সোপানটি তৈরি করে দেয়।! colspan="3" style="background: #DAA520;" | ফিল্মফেয়ার পুরস্কার
পুণ্যলতা চক্রবর্তী
পুণ্যলতা চক্রবর্তী (জন্ম: ১০ সেপ্টেম্বর ১৮৯০ - মৃত্যু: ২১ নভেম্বর ১৯৭৪) একজন বাঙালি শিশুসাহিত্যিক।
পু্ণ্যলতা চক্রবর্তীর আদি নিবাস ছিল বর্তমান বাংলাদেশের ময়মনসিংহের মসুয়ায়। তাঁর পিতা বিখ্যাত শিশুসাহিত্যিক, সঙ্গীতজ্ঞ, চিত্রশিল্পী ও যন্ত্রকুশলী উপেন্দ্রকিশোর রায়চৌধুরী । তাঁর মা বিধুমুখী দেবী ছিলেন বিশিষ্ট সমাজ সংস্কারক ব্রাহ্ম সমাজের দ্বারকানাথ গঙ্গোপাধ্যায়ের মেয়ে। তাঁর দাদা ছিলেন প্রখ্যাত শিশুসাহিত্যিক বাংলা সাহিত্যে ননসেন্সের প্রবর্তক সুকুমার রায়। তাঁর আরো দুই ভাই ছিলেন সুবিনয় রায় এবং সুকোমল রায় । এছাড়াও তাঁর আরো দুই বোন ছিল সুখলতা এবং শান্তিলতা। বিএ পড়ার সময় ১৯০৯ খ্রিস্টাব্দে তাঁর বিবাহ হয়েছিল। তাঁর স্বামী ছিলেন ডেপুটি ম্যাজিস্ট্রেট অরুণনাথ চক্রবর্তী। তাঁর দুই কন্যা এবং দুজনেই কৃতি। জ্যেষ্ঠা কল্যাণী কারলেকার বিশিষ্ট সমাজদেবী, ইংরেজি সাহিত্যের অধ্যাপিকা ও লেখিকা। কনিষ্ঠা নলিনী দাশ বিশিষ্ট শিক্ষাবিদ, অধ্যাপিকা, অধ্যক্ষা ও শিশু সাহিত্যিক।
পুণ্যলতা চক্রবর্তী গল্প উপন্যাস এবং অনুবাদ গল্প অনেক লিখেছিলেন। তাঁর রচিত গ্রন্থ :
ক্রমবর্তী সিমপ্লেক্স
একটি ক্রমবর্তী সিমপ্লেক্স বা ক্রমবর্তী n-সিমপ্লেক্স এর ধারণা বোঝা যায় যদি আমরা ত্রিমাত্রিক formula_1 ইউক্লিডিয়ান জগতে এর উদারণ দেখি। ত্রিমাত্রিক জগতে n এর মান 0, 1, 2 বা 3 হতে পারে। এখানে একটা ক্রমবর্তী 0-সিমপ্লেক্স হচ্ছে একটা বিন্দু P. ক্রমবর্তী 1-সিমপ্লেক্স হচ্ছে একটা দিগবর্তী বা সদিক রেখাংশ formula_2 . অর্থাৎ formula_3 এর সাথে formula_4 এর সংযোগ কারে রেখা যেটাকে formula_3 থেকে formula_4 এর দিকে বিবেচনা করা হবে। দিগবর্তী হবার কারণে formula_7. যদিও ধরা হবে formula_8 একটা ক্রমবর্তী 2-সিমপ্লেক্স হচ্ছে একটি ত্রিকোনাকার ক্ষেত্র formula_9 যেখানে এই ত্রিভুজের শীর্ষগুলো একটা নির্দিষ্ট ক্রমে অনুসরণ(ট্রাভারস) করা হয়। একারণে formula_9এবং formula_11 বা formula_12 এর ক্রম একই ধরা হয়। এবং formula_13 বা formula_14 এদেরকে ধরা হয় বিপরীত ক্রমে। অর্থাৎ, আমরা লিখতে পারি,
খেয়াল করুন যে, formula_16 এবং formula_17 সমান হবে যদি
একটি জোড় বিন্যাস বা ইভেন পারমুটেশন হয়। এবং formula_19 এর সমান হবে যদি বেজোড় বিন্যাস বা অড পারমুটেশন হয়। এই একই যুক্তিতে একটা ক্রমবর্তী 1-সিমপ্লেক্স formula_2 এর চিহ্ন (ধনাত্বক/ঋনাত্বক) বের করা সম্ভব। লক্ষ্যণীয় যে n = 0, 1, 2... এর জন্য একটা ক্রমবর্তী n-সিমপ্লেক্স হচ্ছে একটা n-মাত্রিক বস্তু (বা n - ডাইমেনশনাল অবজেক্ট)
এখান থেকে আমরা ক্রমবর্তী 3-সিমপ্লেক্সের ধারণা পেতে পারি। একটি ক্রমবর্তী 3-সিমপ্লেক্স হচ্ছে চারটি ভার্টেক্সের একটা অরডার্ড সিকুয়েন্স বা (ক্রমাত্বক ধারা) formula_21 যারা একটা টেট্রাহেড্রন এর চারটি শীর্ষ যেখানে formula_22। এখানে চিহ্ন নির্ধারণ হয়,
বিন্যাসটি জোড় না বেজোড় তার উপর ভিত্তি করে।
একই পদ্ধতিতে ক্রমবর্তী সিমপ্লেক্সের ধারণা formula_24 মাত্রায় উন্নিত হয়।
যেখানে ভার্টেক্স গুলো n-মাত্রিক জগতে একেকটি বিন্দু নির্দেশ করে। এবং তাদের ক্রমের দিক চিহ্ন পূর্বে বর্ণিত বিন্যাস মেট্রিক্স পদ্ধতিতে নির্ধারিত হয়।
ওলন্দাজ অ্যান্টিল দ্বীপপুঞ্জের ভাষা
কুরাসাও ও বোনের দ্বীপে পাপিয়ামেন্তু ভাষা প্রধান ভাষা। এটি একটি ক্রেওল ভাষা। পর্তুগিজ ভাষা ও পশ্চিম আফ্রিকান ভাষাসমূহের সাথে ওলন্দাজ ভাষার মিশ্রণে এর উৎপত্তি হয়েছে। পরবর্তীকালে এতে বহু স্পেনীয় ও ইংরেজি শব্দও আত্মীকৃত হয়েছে।
কয়েক দশক বিতর্কের পর ২০০৭ সালের মার্চে ওলন্দাজ ভাষার পাশাপাশি ইংরেজি ভাষা এবং পাপিয়ামেন্তু ভাষাকে সরকারি ভাষার স্বীকৃতি দেওয়া হয়েছে। আইনসমূহ ওলন্দাজ ভাষায় লিখিত হলেও সংসদীয় বিতর্কগুলি পাপিয়ামেন্তু বা ইংরেজিতে সম্পন্ন হয়। দক্ষিণ আমেরিকার সন্নিকটে অবস্থিত বলে দ্বীপপুঞ্জটিতে স্পেনীয় ভাষার প্রসার দিন দিন বেড়ে চলেছে।
ফরাসি গায়ানার ভাষা
ফরাসি ভাষা ফরাসি গায়ানার সরকারী ভাষা। এখানকার প্রায় তিন-চতুর্থাংশ লোক ফরাসি-ভিত্তিক একটি ক্রেওল ভাষাতে কথা বলেন। ক্রেওলটি প্রায় অর্ধেক লোকের মাতৃভাষা। এছাড়াও এখানে কিছু আদিবাসী আমেরিকান ভাষা প্রচলিত। চীনা ভাষা, হিন্দি ভাষা, এবং ইংরেজি ভাষা-ভিত্তিক একটি ক্রেওল ভাষা আউকান্স ভাষা-তে স্বল্পসংখ্যক লোক কথা বলেন।
লিখনবিধি
লিখনবিধি () ভাষাতত্ত্বের সেই বিধিব্যবস্থা যার সাহায্যে কোন একটি ভাষাকে কীভাবে একটি লিখন পদ্ধতির সাহায্যে, বানান ও যতিচিহ্নের সঠিক প্রয়োগের মাধ্যমে লিখিত রূপে প্রকাশ করা যায়।
অসেটীয় ভাষা
অসেটীয় ভাষা () একটি ইরানীয় ভাষা। উত্তর ককেসাস অঞ্চলে, রাশিয়া ও জর্জিয়ার সীমান্তে পাহাড়ের ঢালে অসেটিয়া অঞ্চলের প্রায় ৭ লক্ষ লোক এই ভাষাতে কথা বলেন। ভাষাটি সিরিলীয় লিপি ব্যবহার করে লেখা হয়। ভাষাটিতে একটি সুপ্রতিষ্ঠিত, মৌখিক, গাথাজাতিয় সাহিত্য আছে। ১৯শ শতক থেকে ভাষাটির একটি লিখিত সাহিত্যিক রূপও বিকাশ লাভ করেছে।
মায়োত ভাষা
মায়োত-এর স্থানীয় ভাষাগুলি হল:
কিবুশি ভাষা মায়োতের দক্ষিণ ও উত্তর-পশ্চিমে প্রচলিত। বাকী অঞ্চলগুলিতে শিমাওরে প্রচলিত।
মায়োত-এর অন্যান্য অভিবাসী ভাষার মধ্যে আছে:
শিঙ্গাজিদজা-শিমওয়ালি ভাষাগুলি এবং শিমাওরে ভাষার মধ্যে পারস্পরিক বোধগম্যতা নেই বললেই চলে। তবে শিন্দজোয়ানি ও শিমাওরে ভাষা পরস্পর বোধগম্য।
২০০৬ সালে মায়োতের প্রাথমিক স্কুলছাত্রদের উপর ফরাসি শিক্ষা মন্ত্রণালয়ের চালানো একটি জরিপের ফলাফল অনুসারে মায়োত-এর বিভিন্ন ভাষার মাতৃভাষীর শতকরা হার নিম্নরূপ:
রেউনিওঁর ভাষা
রেউনিওঁ ক্রেওল রেউনিওঁ-র প্রধান ভাষা। তবে ফরাসি ভাষা বেশি প্রচলিত। দ্বীপের চীনা সম্প্রদায় ম্যান্ডারিন, হাক্কা ও ক্যান্টনীয় ভাষাতে কথা বলে, তবে চীনা তরুণ প্রজন্ম ফরাসিতে বেশি স্বচ্ছন্দ। ভারতীয় ভাষাগুলির বক্তাসংখ্যাও হ্রাস পাচ্ছে। মসজিদে ও আরবদের সংখ্যালঘু সম্প্রদায়ে আরবি ভাষা প্রচলিত।
মেড ইন বাংলাদেশ
মেড ইন বাংলাদেশ মোস্তফা সরয়ার ফারুকী পরিচালিত একটি বাংলাদেশী চলচ্চিত্র। এটি ফারুকী পরিচালিত দ্বিতীয় চলচ্চিত্র। এর কাহিনী রচনা করেছেন জনপ্রিয় কবি, সাহিত্যিক এবং সাংবাদিক আনিসুল হক। এটি ২০০৬ সালের ডিসেম্বরে মুক্তি পায় এবং ২০০৭ সালের জানুয়ারি মাসে ঈদ উপলক্ষে চ্যানেল আইতে এর "ওয়ার্ল্ড প্রিমিয়ার" হয়।
মেড ইন বাংলাদেশ চলচ্চিত্রটি মূলত আনিসুল হক রচিত জিম্মি উপন্যাস এর চিত্ররূপ। এতে এক বেকার যুবকের সমাজ, রাষ্ট্র এবং প্রশাসনের দুর্নীতি এবং বিভিন্ন অব্যবস্থাপনার বিরুদ্ধে অবদমিত ক্ষোভের বহিঃপ্রকাশ ঘটেছে। চলচ্চিত্রটির মূল ভূমিকায় অভিনয় করেছেন অভিনেতা জাহিদ হাসান।
কনিয়স্কভলা
কনিয়স্কভলা ("Końskowola", আধব [kɔɲskɔ'vɔla]) দক্ষিণ-পূর্বাঞ্চলীয় পোল্যান্ডের একটি গ্রাম।
ডোমেইন রঞ্জন
ডোমেইন রঞ্জন () হচ্ছে জটিল চলকের ফাংশনগুলিকে চিত্রিতকরণের একটি পদ্ধতি। ইংরেজি “ডোমেইন কালারিং” শব্দটা ১৯৯৮ সালের দিকে প্রথম ব্যবহার করেন ফ্রাঙ্ক ফেরিস । কিন্তু ধারাবাহিক রঙ ব্যবহার করে ডোমেইন থেকে কো-ডোমেইনে বা ইমেজ প্লেনে ম্যাপ করার পদ্ধতিটা ১৯৯৯ সালে সর্বপ্রথম ব্যবহার করেন জর্জ আডো এবং পল গডফ্রে  গ্রাফিক্সে কালার গ্রিডের মাধ্যমে একে প্রকাশ করেন ডাহ্‌ আর্নল্ড ১৯৯৭ সালে ।
একটি বাস্তব সংখ্যার ফাংশন formula_1 (যেমন formula_2)
কে লেখচিত্রে দুইটি কার্তেসীয় স্থানাংক ব্যবহার করে একটা সমতলে অঙ্কন করা সম্ভব। একটি জটিল সংখ্যার ফাংশন formula_3 যেটার স্বাধীন চলক একটি এমনকি, তারও দুইটি জটিল বা কাল্পনিক মাত্রা থাকে। যেহেতু জটিল সমতল নিজেই দ্বিমাত্রিক সেহেতু একটা জটিল সংখ্যার ফাংশন তার দ্বিমাত্রিক আর্গুমেন্ট এবং দ্বিমাত্রিক মান নিয়ে আসলে একটা চতুর্মাত্রিক ব্যবস্থা। একারণে ত্রিমাত্রিক জগতে সেটাকে চিত্রিত করা মুশকিল। অবশ্য হোমোমর্ফিক ফাংশনসমূহ রিম্যান পৃষ্ঠতলের সাহায্যে প্রকাশ করা সম্ভব।
কোন একটা জটিল সংখ্যা formula_4, এর ফেজ বা দশা(আরেক নাম আর্গুমেন্ট) formula_5 কে হিউ বা রঙের পার্থক্য দ্বারা এবং মডুলাস বা মান formula_6 কে তীব্রতা বা তীব্রতার পার্থক্য দ্বারা প্রকাশ করা হয়। দশা বোঝানোর জন্য রঙ গুলোকে ইচ্ছা মত নির্ধারণ করা যেতে পারে। তবে মাঝে মাঝে সেটা বর্ণচক্র (Color Wheel) অনুসারে হয়। কখনো কখনো দশা কে রঙের বদলে নির্দিষ্ট গ্রাডিয়েন্ট দ্বারা প্রকাশ করা হয়।
নিম্নে জটিল সংখ্যার সাইন ফাংশন formula_7 কে বাস্তব অক্ষ বরাবরformula_8 থেকে formula_9 এবং
কাল্পনিক অক্ষ বরাবরformula_10 থেকে formula_11 পর্যন্ত নিয়ে উপরিউক্ত পদ্ধতিতে আঁকা হল।
http://www.ima.umn.edu/~arnold/complex.html
ব্র্যাড বার্ড
ফিলিপ ব্র্যাডলি বার্ড (জন্ম: ১১ই সেপ্টেম্বর, ১৯৫৭) দুই বার একাডেমি পুরস্কার বিজয়ী মার্কিন চলচ্চিত্র পরিচালক। তিনি মূলত "ব্র্যাড বার্ড" নামে পরিচিত। ডিজনি এবং পিক্সার স্টুডিওর বিপুল প্রশংসিত ও জনপ্রিয় এনিমেশন ছবি দ্য ইনক্রেডিব্‌ল্‌স ও র‌্যাটাটুই পরিচালনার জন্য তিনি বিখ্যাত হয়েছেন।
কুরিতিবা
কুরিতিবা (), ব্রাজিলের পারানা অঙ্গরাজ্যের রাজধানী শহর। জনসংখ্যা ও অর্থনীতির আকারের বিচারে এটি দক্ষিণ ব্রাজিলের বৃহত্তম শহর। এখানে প্রায় ১৮ লক্ষ লোক বাস করেন, যা ব্রাজিলের মধ্যে ৭ম বৃহত্তম। শহরটির মোট অভ্যন্তরীণ উৎপাদন ১৭ বিলিয়ন মার্কিন ডলার, যা ব্রাজিলের চতুর্থ সর্বোচ্চ। বৃহত্তর কুরিতিবা মেট্রোপলিটান বা পৌর এলাকাতে প্রায় ৩৫ লক্ষ লোক বাস করেন।
শেপার মেশিন
মেশিন শপের একটি গুরুত্বপূর্ণ যন্ত্র হল শেপার মেশিন।এর মাধ্যমে কোন ধাতব বস্তুর তল কে কেটে প্রয়োজন মত আকার দেওয়া হয়।বিভিন্ন রকম তল কাটার জন্য বিভিন্ন কাটিং টুল ব্যবহার করা হয়।
টুল হেডের অবস্থানের উপর ভিত্তি করে শেপার মেশিনকে নিম্নোক্ত ভাগে ভাগ করা যায়।
স্ট্যান্ডার্ড(standard), ড্র-কাট(draw-cut), হরাইজন্টাল (horizontal -অনুভূমিক), ইউনিভার্সাল(universal), ভার্টিকাল(vertical), গিয়ার্ড(geared), ক্র্যাংক(crank), হাইড্রোলিক(hydraulic), কনটুর(contour) এবং ট্রাভেলিং হেড(travelling head)।
এর মধ্যে হরাইজন্টাল (অনুভূমিক) সংযোজনটিই সাধারণত ব্যবহৃত হয়ে থাকে। 
ভার্টিকাল শেপার সাধারণত ঘূর্ণায়মান টেবিলের সাথে যুক্ত থাকে , যেন কার্যবস্তুর(যে বস্তুকে কাটা হবে) বক্রতলকে কাটা যায়। ভার্টিকাল শেপার এবং স্লটার(স্লটিং মশিনের) মধ্যে পার্থক্য হল ভার্টিকাল শ্যাপারে স্লাইডকে নড়ানো যায় কিন্তু স্লটারে এটা খাড়া তলে দৃঢ় ভাবে যুক্ত থাকে।
স্লট কাটিং টুল,
লেফট হ্যান্ড কাটিং টুল, 
রাইট হ্যান্ড কাটিং টুল,
ভি-কাটিং টুল,
স্কয়ার কাটিং টুল,
কাস্ট আয়রন ফিনিসিং টুল ইত্যাদি।
শেপার মেশিনের আকার নির্ধারণ করা হয় এর র‍্যামের(Ram) সর্বোচ্চ স্ট্রোক এর উপর ভিত্তি করে এবং তা পরিমাপ করা হয় ইঞ্চিতে। সাধারণ শেপার মেশিন ৭ থেকে ৩৬ ইঞ্চি আকারের হয়ে থাকে।
১. বেজ্ (Base) বা ভিত্তি : এটি ভারি ধাতব অংশ যার উপর পুরো শেপার মেশিন বসানো থাকে। এটি তেলের ধারক হিসেবেও কাজ করে। এই তেল শ্যাপারের বিভিন্ন অংশে সরবরাহ করা হয় পিচ্ছিলকারক(Lubrecant) হিসেবে।
২. ফ্রেম(Frame) বা কাঠামো: এটি বড় ধাতব অংশ যা বেজের উপর বসানো থাকে।
৩. র‍্যাম(Ram):এটি শেপার মেশিনের প্রধান চলমান অংশ। এটি কাটিং টুল ধরে রাখে এবং তাকে চালনা করে। এটি রকার আর্ম-এর সাথে লাগানো থাকে যা একে আগু-পিছু গতি(oscillating motion) দেয়।
৪. টেবিল: টেবিল একটি ধাতব বাক্স যা ফ্রেমের সাথে লাগানো থাকে। এতে যে বস্তুকে কাটা হবে(job or work) তা আটকানো হয়। সাধারণ শ্যাপারে টেবিল বেজের সমতলে ডানে-বামে-সামনে-পেছনে সরানো যায়, কিন্তু ইউনিভার্সাল টেবিলকে বেজের তলের সাথে যে কোন কোণে ঘোরানো যায়।
শেপার মেশিনে ফিড দেওয়া হয় টেবিলে। অথাৎ কাটার সময় কাটিং টুল নির্দিষ্ট জায়গায় থেকে কাটতে থাকে আর টেবিল নির্দিষ্ট গতিতে প্রতি স্ট্রোকে ওয়ার্ক(work) কে কাটিং টুলের দিকে এগিয়ে দেয়।
সর্বাধিক গুরুত্বপূর্ণ বিট
কম্পিউটিং-এর পরিভাষায় সর্বাধিক গুরুত্বপূর্ণ বিট () হচ্ছে কোন বাইনারি সংখ্যার সর্বোচ্চ অবস্থান মানের বিট। অর্থাৎ বাম দিক থেকে প্রথম অশূন্য বিট। যেহেতু সংখ্যার অবস্থানমাত্রিক চিহ্নপদ্ধতিতে বা ‘পজিশনাল নোটেশনে’ সবচেয়ে বেশি মানের অঙ্ককে সবচেয়ে বাম দিকে লেখা হয়, সেহেতু সর্বাধিক গুরুত্বপূর্ণ বিটকে অনেক সময় “লেফ্‌ট মোস্ট বিট” বা “সর্ববামের বিট”-ও বলা হয়।
এক বা দুইয়ের পূরক চিহ্নপদ্ধতিতে সর্বাধিক গুরুত্বপূর্ণ বিট দ্বারা সংখ্যার ধনাত্মকতা বা ঋণাত্মকতা প্রকাশিত হয়। যেখানে নির্দিষ্ট দৈর্ঘের বিট স্ট্রিংএর এমএসবি ‘’1’’ হওয়ার অর্থ সংখ্যাটি ঋণাত্মক এবং ‘’0’’ হবার অর্থ সংখ্যাটি ধনাত্মক।
ইংরেজিতে এমএসবি দ্বারা অনেক সময় মোস্ট সিগনিফিকেন্ট বাইটও বোঝানো হয়। বিটের মত এখানেও সর্বচ্চ অবস্থান মানের বাইট কেই ‘এম এস বি’ বলা হয়। ইংরেজি তে লেখার সময় এক্ষেত্রে বড় হরফে (MSB) লেখা হয়।
মোস্ট সিগনিফিকেন্ট বিট্‌স (বহুবচনে) বলতে সেইসব বিটের সেট কে বোঝায় যারা অবস্থান গত ভাবে এমএসবি’র সব চেয়ে কাছাকাছি।
একটি বাইনারি সংখ্যার মধ্যকার বিটগুলিকে নির্দেশ করার জন্য প্রত্যেকটা বিটকে সাধারণত অবস্থান সূচক একটা সংখ্যা দেওয়া হয়। এই সংখ্যাগুলি শুন্য থেকে শুরুকরে ঐ বাইনারি সংখ্যার বিট সংখ্যার চেয়ে এক কম পর্যন্ত হয়। এই সংখ্যা সূচকের ক্রম বাম বা ডান যেকোন দিক থেকে শুরু হতে পারে (ব্যবহারিক প্রসঙ্গ নির্ভর)। একারণে বিভ্রান্তি এড়ানোর জন্য ‘এমএসবিকে সাধারণত ‘প্রথম বিট’ বা ‘শেষ বিট’ এভাবে না বলে ‘উচ্চমাত্রার বিট’ বলা হয়।
এবং , স্টান্ডার্ড অনুসারে মোস্ট সিগনিফিকেন্ট বিট কে প্রথমে ট্রান্সমিট করা হয়।
নিম্নে সি প্রোগ্রামিং ভাষায় একটা ৩২ বিট ইন্টিজারের অশুন্য এমএসবি নির্ণয়ের অ্যালগরিদম দেওয়া হল এখানে ওপারেটর '»' ‘আনসাইন্ড রাইট শিফট’ অপারেশন নির্দেশ করে।
যেসব কম্পিউটার ভাষা ইন্টারপ্রেটারের মাধ্যমে কাজ করে (যেমন পাইথন), সেসব ক্ষেত্রে এধরণের বিট অপারেশনের চেয়ে formula_1 অপারেশনটি অনেক বেশি কার্যকর, দ্রুত এবং সংক্ষিপ্ত। নিম্নে এমএসবি নির্ণয়ে পাইথন ব্যবহারের একটা পদ্ধতি দেখান হল,
জাভা ভার্সন ১.৫ থেকে এবং নামক দুইটি ‘মেথড’ পাওয়া যায় যারা যথাক্রমে ৩২-বিট এবং ৬৪-বিট ইন্টিজার সংখ্যার ‘লিডিং জিরো’ বা সংখ্যার বামের শুন্য সংখ্যা নির্ণয় করে। যেসংখ্যাটা সলে (ইন্টিজার সংখ্যার বিট সংখ্যা) - ১ - (এমএসবি এর অবস্থান মান বা পজিশন) এর সমান।
২১ গ্রাম্‌স
টুয়েন্টি ওয়ান গ্রাম্‌স (ইংরেজি ভাষায়: 21 Grams) ২০০৩ সালে মুক্তিপ্রাপ্ত হাইপারলিংক নাট্য চলচ্চিত্র। ছবিটির রচয়িতা Guillermo Arriaga এবং পরিচালক আলেহান্দ্রো গোন্সালেস ইনারিতু। মূল চরিত্রে অভিনয় করেছেন শন পেন, নাওমি ওয়াট্‌স এবং বেনিসিও দেল তোরো।
Arriaga ও ইনারিতুর আগের ছবি Amores perros (২০০০) এর মত ২১ গ্রাম্‌সেও ভিন্ন ভিন্ন কয়েকটি কাহিনীসূত্রের মিথস্ক্রিয়া সুন্দরভাবে প্রদর্শিত হয়েছে। এবার কাহিনীসূত্রগুলোর মিথস্ক্রিয়ার কারণ হিসেবে কাজ করেছে একটি সড়ক দূর্ঘটনা। শন পেন প্রচণ্ড অসুস্থ গণিত শিক্ষক, নাওমি ওয়াট্‌স স্নেহময়ী মা ও বেনিসিও দেল তোরো বেশ কয়েকবার জেল খাটা অপরাধী (বর্তমানে ধর্মের ছায়ায় আশ্রয় নিয়েছে) চরিত্রে অভিনয় করেছেন। দূর্ঘটনার পর এই তিনটি চরিত্র ও তাদের পরিবার পরস্পরের কাছাকাছি আসে এবং একে অপরের দ্বারা বিভিন্ন ভাবে উপকৃত ও ক্ষতিগ্রস্ত হয়।
ছবিটি ধারাবাহিকভাবেই নির্মাণ করা হয়েছিল। কিন্তু সম্পাদনার সময় অরৈখিক বিন্যাস কৌশল অনুসরণ করা হয়। অর্থাৎ আগের ঘটনা পরে বা পরের ঘটনা আগে বিভিন্ন ভাবে প্রদর্শিত হয়। দূর্ঘটনার আগে ও পরে মূল চরিত্রগুলোর জীবনের বিভিন্ন অংশ বিভিন্ন সময়ে দেখানো হয়েছে। মূল তিনটি চরিত্রেরই অতীত, বর্তমান ও ভবিষ্যৎ আছে। এই তিন কালের ঘটনাগুলোকে অদল বদল করে দেখানো হয়েছে। কিন্তু সিনেমা যতই এগোতে থাকে ততই সবগুলো সময়ের কাহিনী একত্রিত হতে থাকে। শেষের দিকে এসে সার্থক সমন্বয় ঘটে। এটি নির্মাণ করতে গিয়ে ইনারিতু সম্ভবত নির্বাক চলচ্চিত্র ইনটলারেন্স (১৯১৬) দ্বারা প্রভাবিত হয়েছিলেন, যদিও তার নির্মাণ কৌশল অপেক্ষাকৃত জটিল।
২১ গ্রাম্‌স অনেকগুলো পুরস্কার অর্জন করেছে এবং অনেক ক্ষেত্রেই মনোনয়ন লাভ করেছে।
সমালোচকদের কাছ থেকেও ছবিটি ইতিবাচক সমালোচনা পেয়েছে।
আলেহান্দ্রো গোন্সালেস ইনারিতু
আলেহান্দ্রো গোন্সালেস ইনারিতু (স্পেনীয় ভাষায়: Alejandro González Iñárritu) (জন্ম: ১৫ই আগস্ট, ১৯৬৩) হলেন একজন মেক্সিকান চলচ্চিত্র পরিচালক, প্রযোজক ও চিত্রনাট্যকার। ইনারিতু প্রথম মেক্সিকান চলচ্চিত্র পরিচালক যিনি সেরা পরিচালক হিসেবে অস্কার মনোনয়ন লাভ করেছেন।
ইনারিতু ছয়টি চলচ্চিত্র পরিচালনা করেছেন। চলচ্চিত্রসমূহ হল "ডেথ ত্রয়ী" খ্যাত তিনটি চলচ্চিত্র "আমোরেস পেররোস" (২০০০), "২১ গ্রাম্‌স" (২০০৩), ও "বাবেল" (২০০৬), এবং "বিউতিফুল" (২০১০), "বার্ডম্যান বা (দ্য আনেক্সপেক্টেড ভার্চু অফ ইগনোরেন্স)" ও "দ্য রেভেন্যান্ট"। তার শেষ তিনটি ছবিই বিপুল সফলতা অর্জন করেছে। "বার্ডম্যান" চলচ্চিত্রের জন্য তিনি শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ মৌলিক চিত্রনাট্যের জন্য একাডেমি পুরস্কার লাভ করেন। পরের বছর "দ্য রেভেন্যান্ট" চলচ্চিত্রের জন্য তিনি টানা দ্বিতীয়বারের মত শ্রেষ্ঠ পরিচালনার জন্য একাডেমি পুরস্কার লাভ করেন। ১৯৫০ সালের পর তৃতীয় পরিচালক হিসেবে টানা দুই বার শ্রেষ্ঠ পরিচালক হিসেবে অস্কার জিতেন।
মেক্সিকান পরিচালক গিয়ের্মো দেল তরো ও আলফোনসো কুয়ারোন ইনারিতুর কাছের বন্ধু, তাদের তিনজনকে একত্রে "চলচ্চিত্রের তিন বন্ধু" বলে অভিহিত করা হয়।